
BUDSKAB  FRA  DET  FØRSTE  PRÆSIDENTSKAB 


I  HANS  FODSPOR 


Præsident  Ezra  Taft  Benson 


„Må  vi  alle  følge  vores  leder,  Jesus  Kristus, 
og  gå  fremad  i  vækst  -  både  mentalt,  fysisk,  åndeligt 

og  socialt/' 


I  enhver  tidsalder  har  profeterne  set  hen  til  vore  da- 
ge og  vor  tidsalder.  Milliarder  af  afdøde  og  endnu 
ufødte  fæster  deres  øjne  på  os.  Der  har  aldrig  væ- 
ret forventet  mere  af  de  trofaste  i  så  kort  en  tidsperio- 
de, som  der  forventes  af  os  nu.  Aldrig  før  har  de  onde 
og  de  gode  kræfter  været  så  velorganiseret  på  jordens 
overflade.  Nu  er  det  tiden  for  djævelens  store  magt. 
Men  nu  er  det  også  Herrens  magts  store  dag,  for  han 
har  det  hidtil  største  antal  præstedømmemedlemmer 
på  jorden. 

De  onde  og  de  gode  kræfter  vinder  hver  dag  nye  til- 
hængere. Vi  træffer  hver  dag  en  personlig  beslutning 
om  at  vise,  hvilken  sag  vi  støtter.  Det  endelige  resultat 
er  sikret  -  de  retfærdige  kræfter  vil  vinde.  Men  det, 
som  vi  endnu  ikke  har  set,  er  hvor  vi  hver  især  står 
personligt  nu,  og  fremover  vil  stå  i  dette  slag  -  og  hvor 
målbevidst  vil  vi  gøre  det?  Vil  vi  være  trofaste  til  vor 
sidste  dag  og  vil  vi  udføre  de  missioner,  vi  blev  forud- 
ordineret  til? 

Store  slag  kan  skabe  store  helte  og  heltinder.  Vi  har 
aldrig  haft  bedre  muligheder  for  at  være  tapre  i  en  me- 
re kritisk  situation,  end  i  det  slag  vi  udsættes  for  i  vore 
dage  og  i  den  nærmeste  fremtid.  Nogle  af  de  største 
slag  vil  vi  komme  til  at  udkæmpe  i  vor  egen  sjæls  løn- 
kamre. 

Vi  har  hver  især  vores  egen  kampplads.  De  strategi- 
er, som  fjenden  benytter  imod  os,  skifter  fra  tid  til  an- 
den. Han  vil  forsøge  at  udnytte  vore  svagheder,  og 
derfor  må  vi  være  opmærksomme  på  djævelens  smut- 
veje -  skjulte  synder  og  durkdrevne  kompromiser 
såvel  som  åbenlyse  angreb. 

Vi  må  ikke  glemme  at  djævelen  forsøger  at  gøre  alle 
mennesker  lige  så  elendige  som  han  selv  er.  Vi  må 
heller  ikke  glemme,  at  Herren  elsker  os  og  forsøger  at 
give  os  de  fylden  af  de  glæder,  som  han  selv  nyder. 
Vi  er  nødt  til  at  vælge  hvem  vi  vil  tjene. 

Da  Kristus  levede  på  jorden,  var  han  underlagt  alle 
mulige  fristelser,  men  han  vandt  alle  slagene.  Han  er 
den  mest  succesfulde  kriger,  af  alle  dem  der  har  været 
på  jorden,  og  han  ønsker  at  hjælpe  os  til  også  at  vinde 
ethvert  slag,  både  de  personlige  og  de  åbenlyse.  Når  vi 
kommer  til  kort,  så  har  hans  forsoning  kompenseret 
for  det,  på  betingelse  af  at  vi  omvender  os. 

Jesus  ved,  at  hans  rige  vil  sejre,  og  han  ønsker  at  vi 
skal  sejre  sammen  med  ham.  Han  kender  på  forhånd 
enhver  af  de  strategier,  som  fjenden  vil  benytte  imod 
os  og  riget.  Han  kender  vore  svagheder  og  vores  styr- 
ke. Vi  kan  ved  hjælp  af  personlig  åbenbaring  finde 
frem  til  nogle  af  vore  stærke  sider,  hvis  vi  omhyggeligt 
beder  og  studerer  vores  patriarkalske  velsignelse.  Vi 
kan  i  vore  bønner  bede  Gud  vise  os  vore  svagheder,  så 
vi  kan  gøre  bod  for  dem.  Herren  har  lovet: 


„Dersom  menneskene  kommer  til  mig,  vil  jeg  vise 
dem  deres  svaghed  .  .  .  dersom  de  ydmyger  sig  for 
mig  og  har  tro  på  mig,  vil  jeg  gøre  det  svage  stærkt  for 
dem"  (Ether  12:27). 

Gud  kan  åbenbare  os  vore  talenter  og  vore  stærke  si- 
der, så  vi  ved  hvad  vi  kan  bygge  på.  Vi  kan  trygt  stole 
på,  at  vi  i  enhver  retfærdig  bestræbelse  kan  sige  som 
Paulus:  „Alt  formår  jeg  i  ham,  som  giver  mig  kraft" 
(Fil.  4:13).  Vi  kan  også  være  sikre  på,  at  vi  ikke  vil  blive 
udsat  for  større  fristelser  end  vi  kan  klare,  som  Paulus 
også  har  sagt  -  men  Gud  vil  skabe  en  vej  ud  af  fristel- 
serne, så  vi  kan  stå  dem  igennem  (se  1  Kor.  10:13). 

Herren  stillede  nephiterne  dette  spørgsmål:  „Hvad 
slags  mænd  burde  I  da  ikke  være?"  hvorpå  han  selv 
svarede:  „Sandelig  siger  jeg  jer:  Som  jeg  er"  (3  Nephi 
27:27).  Hvad  slags  menneske  var  Jesus  i  de  30  år,  hvor 
han  forberedte  sig  personligt  til  sin  3-årige  mission? 
Når  vi  slår  op  i  det  Nye  Testamente  på  Lukas  Evange- 
liet, læser  vi:  „Og  Jesus  gik  frem  i  visdom  og  vækst  og 
yndest  hos  Gud  og  mennesker"  (Luk.  2:52). 

Vi  har  gennem  åbenbaring  i  vor  tid  lært,  at  Jesus 
„modtog  ikke  først  hele  fylden,  men  han  gik  fra  nåde 
til  nåde  (og  ikke  fra  synd  til  nåde),  indtil  han  fik  fyl- 
den" (L&P  93:13). 

Vi  skal  også  bevæge  os  fra  nåde  til  nåde  i  visdom  og 
vækst  og  i  yndest  hos  Gud  og  mennesker.  Lad  os  be- 
tragte disse  fire  områder  af  Jesu  personlige  forberedel- 
se. Hvis  vi  skal  følge  i  hans  fodspor,  må  vi  også  udvik- 
le os  på  disse  samme  fire  områder,  som  han  gjorde. 

Jesus  gik  fremad  i  visdom 

Visdom  er  den  rette  anvendelse  af  sand  kundskab. 
Al  kundskab  har  ikke  samme  værdi  -  alle  sandheder 
er  heller  ikke  lige  værdifulde.  De  sandheder,  som  vor 
evige  frelse  bygger  på,  er  de  vigtigste  sandheder,  vi 
skal  lære.  Intet  menneske  kan  kaldes  veluddannet, 
med  mindre  det  ved  hvor  det  kom  fra,  hvorfor  det  er 
her  og  hvor  det  kan  forvente  at  komme  hen  efter  dette 
liv.  Man  må  kende  det  rette  svar  på  det  spørgsmål 
Jesus  stillede,  da  han  sagde:  „Hvad  mener  I  om 
Kristus?"  (Matt.  22:42). 

Vi  kan  ikke  lære  dette  af  verden.  Derfor  er  det  vigtig- 
ste vi  kan  få  kundskab  om:  evangeliets  frelsende 
kundskab,  og  ophavet  til  denne  kundskab  er  Jesus 
Kristus. 

Evigt  liv,  den  største  gave  som  Gud  kan  give  os,  er 
netop  det  liv  som  vi  alle  bør  stræbe  efter,  kommer  af  at 
kende  vor  Fader  i  Himlen  og  hans  Søn,  Jesus  Kristus, 
som  Frelseren  selv  sagde:  „Dette  er  det  evige  liv,  at  de 
kender  dig,  den  eneste  sande  Gud,  og  ham,  som  du 
har  sendt,  Jesus  Kristus"  (Joh.  17:3). 


vJg  barnet  voksede  og  blev 

stærkt  og  fyldtes  af  visdom;  og  Guds 

nåde  var  over  det.  Og  Jesus  gik  frem  i 

visdom  og  vækst  og  yndest  hos 

Gud  og  mennesker 

(Lukas  2:40,  52) 

Vi  kan  ikke  lære  Gud  og  Jesus  at  kende,  hvis  vi  ikke 
læser  om  dem  og  gør,  som  de  siger.  Det  er  kursen  som 
fører  til  yderligere  kundskab,  og  dersom  vi  er  lydige, 
vil  det  til  sidst  føre  til  endnu  flere  sandheder.  Hvis  vi 
følger  dette  mønster,  vil  vi  modtage  yderligere  lys  og 
glæde,  og  til  sidst  komme  i  Guds  nærhed,  hvor  vi, 
sammen  med  ham,  vil  nyde  det  fuldkomne. 

Vi  har  fået  befaling  om  at  „søge  visdom  i  de  aller- 
bedste bøger"  (L&P  88:118).  Sådanne  bøger  er  selvføl- 
gelig først  og  fremmest  skrifterne.  Dernæst  kommer 
profeternes,  seernes  og  åbenbarernes  ord.  I  sin  omtale 
af  kirkens  præsident  har  Herren  sagt:  „Thi  I  skal  tage 
imod  hans  ord  .  .  .  som  om  det  var  fra  min  egen 
mund"  (L&P  21:5). 

Evangeliet  indeholder  de  vigtigste,  frelsende  sand- 
heder indenfor  teologien,  men  det  omfatter  også  sand- 
heder i  andre  grene  af  lærdom.  Herren  opfordrede  de 
første  missionærer  til  at  modtage  mere  nøjagtige  in- 
struktioner, „både  om  det,  der  er  i  himlen,  på  jorden 
og  under  jorden,  det,  som  har  været,  det,  som  er,  og 
det,  der  snart  skal  ske,  det,  som  er  hjemme,  og  det, 
som  er  ude;  nationernes  krige  og  forviklinger  og  de 
straffedomme,  der  skal  komme  over  landet  og  kund- 
skab om  lande  og  riger"  (L&P  88:79). 

I  betragtning  af  det  utal  af  bøger,  som  står  til  rådig- 
hed i  vore  dage,  så  er  det  kendetegn  på  et  veluddan- 
net menneske,  at  vide  hvad  det  ikke  læser.  Det  faktum 
at  en  bog  eller  anden  publikation  er  populær  gør  den 
ikke  nødvendigvis  værdifuld.  Det  faktum,  at  en  forfat- 
ter har  skrevet  en  god  bog,  betyder  nødvendigvis  ikke 
at  alle  hans  bøger  er  læseværdige.  Mange  romaner 
og  moderne  bøger  forvrænger  sandheden  eller  har  en 
fordærvende  moral. 

Vi  erkender  naturligvis,  at  det  er  værdifuldt  at  have 
en  erhvervsuddannelse,  at  være  i  stand  til  at  bruge 
vore  hænder.  De  mest  nødvendige  verdslige  færdig- 
heder er  evnen  til  at  bruge  sine  hænder  og  sin  forstand 
til  at  sørge  for  mad,  tøj  og  husly  for  sig  selv  og  sin 
familie. 

Jesus  gik  frem  i  vækst 

Der  er  ingen  tvivl  om  at  vor  fysiske  sundhed  påvir- 
ker ånden,  ellers  ville  Herren  aldrig  have  åbenbaret 
visdomsordet.  Gud  har  aldrig  givet  en  timelig  befaling 
-  det  som  påvirker  vore  legemet  vil  også  påvirke  vore 
ånder.  Der  er  mindst  fire  grundlæggende  årsager  til 
ændringer  i  vor  hebredstilstand  -  og  dermed  hindrer 
vor  vækst. 

For  det  første  -  retfærdighed.  Synd  svækker.  Den 
påvirker  ikke  alene  ånden,  men  også  legemet.  Skrifter- 
ne er  fyldt  med  eksempler  på,  hvordan  retfærdige 


mennesker  kan  få  fysiske  kræfter.  På  den  anden  side 
kan  synder,  som  man  ikke  har  omvendt  sig  fra,  føre  til 
både  mentale  og  fysiske  sygdomme.  Sygdomme,  feber 
og  uventet  død,  er  nogle  af  de  direkte  konsekvenserne 
ved  ulydighed.  Jesus  helbredte  en  mand  med  et  fysisk 
onde  og  sagde  til  ham:  „Synd  ikke  mere,  for  at  ikke 
noget  værre  skal  ramme  dig"  (Johannes  5:14). 

For  det  andet  -  maden.  Vores  fysiske  jeg  er  i  høj 
grad  det,  som  vi  spiser.  De  fleste  af  os  kender  nogle  af 
de  forbud,  der  gives  i  visdomsordet,  såsom  at  vi  ikke 
må  drikke  te,  kaffe  og  alkohol.  Men  vi  er  også  nødt  til 
at  lægge  vægt  på  de  positive  aspekter  -  vort  behov  for 
grøntsager,  frugt  og  korn.  Vi  har  brug  for  en  genera- 
tion, som  spiser  sundere. 

For  det  tredie  -  motion.  Legemet  har  brug  for  den 
fornyelse  som  fås,  ved  at  motionere.  Det  kan  være 
forfriskende  og  opmuntrende  at  gå  en  tur  i  den  friske 
luft.  Under  den  rette  kontrol  kan  løb  også  have  nogen 
gavnlig  virkning.  Enkle  sportsaktiviteter  kan  også 
være  godt. 

For  det  fjerde  -  søvn.  Det  bedste  er  at  gå  tilpas  tidligt 
i  seng  og  få  sin  hvile.  Herren  siger,  at  vi  ikke  skal  sove 
„længere  end  fornødent,  gå  tidligt  i  seng,  så  I  ikke  er 
trætte.  Stå  tidligt  op,  at  legeme  og  sind  må  være 
friske"  (L&P  88:124).  Det  er  stadig  et  godt  råd  at  gå 
tidligt  i  seng  og  stå  tidligt  op. 

Og  Jesus  voksede  i  yndest  hos  Gud 

Hvordan  vokser  vi  i  yndest  hos  Gud?  Et  af  formåle- 
ne med  dette  liv  er,  at  vi  skal  vise  om  vi  „vil  gøre  alt, 
hvad  Herren",  vor  Gud,  vil  befale  os  (Abraham  3:25). 
Vi  skal  kort  og  godt  lære  Herrens  vilje  at  kende,  og 
gøre  den.  Vi  skal  følge  Jesu  Kristi  eksempel  og  blive 
som  han. 

Vort  vigtigste  spørgsmål  i  livet  bør  være  det  samme 
som  Paulus  stillede:  „Herre,  hvad  vil  du  at  jeg  skal 
gøre?"  (Ap.Ger.  9:6,  King  James  version).  Guds  vilje 
med  os  kan  afgøres  fra  tre  kilder: 

1.  Skrifterne  -  især  Mormons  Bog,  om  hvilken  profe- 
ten Joseph  sagde:  „Et  menneske  vil  komme  Gud  nær- 
mere, ved  at  efterleve  dens  forskrifter,  end  ved  nogen 
anden  bog"  (Profeten  Joseph  Smiths  lærdomme,  s.  232). 

2.  Herrens  salvedes  inspirerede  ord  -  profeters, 
seeres  og  åbenbareres  råd.  Lokale  kirkeledere  har  også 
ret  til  at  give  inspireret  vejledning  til  dem,  de 
præsiderer  over. 

3.  Herrens  ånd.  Folk  i  denne  verden  har  Kristi  lys  til 
at  vejlede  dem,  men  vi  er  berettiget  til  Helligåndens 
gave.  Hvis  Helligånden  skal  have  den  fulde  virkning  i 
vores  tilværelse,  må  vi  holde  vores  åndelige  kommuni- 
kationslinie åben.  Jo  renere  vores  linie  er,  jo  lettere  er 


det  for  os  at  modtage  Guds  budskaber.  Og  jo  mere  vi 
modtager  og  jo  bedre  vi  følger  hans  tilskyndelser,  jo 
større  glæde  vil  vi  få.  Hvis  vores  linie  er  sløret  på 
grund  af  synd,  så  tror  vi  måske  at  vi  har  modtaget  in- 
spiration om  en  sag,  mens  vi  i  virkeligheden  modtog 
tilskyndelserne  fra  djævelen. 

Noget  af  det,  som  kan  hjælpe  os  til  at  gå  fremad  i  yn- 
dest hos  Gud,  er  daglig  læsning  i  skrifterne  og  person- 
lige morgen-,  middags-  og  aftenbønner.  Vi  skal  også 
tjene  vor  Faders  børn  i  familien,  kirken  og  vort  land. 

Gud  har  en  tidstabel  eller  en  rækkefølge,  for  alle  go- 
de ting.  En  mission  vil,  når  tiden  er  inde,  komme  før 
ægteskab  og  uddannelse.  Når  man  er  tilstrækkelig  mo- 
den og  har  fundet  den  rette  ægtefælle,  bør  ægteskabet 
ikke  udsættes  på  grund  af  uddannelse. 

Selv  om  alle  de  tre  -  mission,  ægteskab  og  uddan- 
nelse -  er  vigtige,  så  er  der  et  tidspunkt  som  er  det 
rette  for  hver  ting. 

Vi  har  brug  for  flere  Kristi  mænd  og  kvinder,  som  al- 
tid vil  erindre  ham  og  holde  de  bud,  som  han  har  givet 
dem.  Den  bedste  målestok  for  succes  er,  hvor  nøjagtigt 
vi  til  enhver  tid  kan  gå  i  Hans  fodspor. 

Og  Jesus  gik  frem  i  yndest  hos  mennesker 

Den  måde  vi  bedst  kan  være  til  velsignelse  for  vore 
medmennesker  på,  er  ved  at  blive  stærke  missionærer, 
fædre  og  mødre  -  ved  at  vi  opdrager  gode  efterkom- 
mere, som  vil  være  med  i  løsningen  af  verdens  proble- 
mer, og  ikke  være  en  del  af  problemerne. 

Vi  har  hørt,  at  den  største  tjeneste  vi  kan  yde,  vil  væ- 
re indenfor  hjemmets  fire  vægge.  Det  er  også  rigtigt,  at 
ingen  nation  er  stærkere  end  dens  hjem.  En  mand  har 
ingen  større  kaldelse  end  at  være  en  retfærdig  patri- 
ark, som  er  viet  i  Herrens  hus  og  præsiderer  over  sin 
familie.  Selv  Gud  finder  behag  i  dette,  når  han  siger 
til  ham:  „Vor  Fader,  du  som  er  i  Himlene".  Der  gives 
ingen  større  kaldelse  til  en  kvinde,  end  at  være  en 
retfærdig  mor,  som  er  viet  i  Herrens  hus  og  som  op- 
drager værdige  efterkommere. 

Der  er  én,  som  har  sagt:  „Lykkelig  den  mand,  som 
har  fundet  den  han  skal  tilbede,  sin  hustru  og  sit  ar- 
bejde -  og  elsker  alle  tre."  Når  vi  skal  afgøre,  hvordan 
vi  vil  tjene  Gud  i  vort  liv,  kan  vi  hver  især  få  at  vide  at 
Jesu  Kristi  Kirke  af  Sidste  Dages  Hellige  er  den  eneste 
sande  kirke.  Det  eneste  vi  behøver  for  at  få  denne 
kundskab,  er  omhyggeligt  at  studere  Mormons  Bog  og 
derpå  gøre  som  Moroni  foreslår: 

„Og  når  I  modtager  disse  ting,  formaner  jeg  jer  til  at 
adspørge  Gud,  den  evige  Fader,  i  Kristi  navn,  om  dis- 
se ting  ikke  er  sande;  og  dersom  I  beder  af  oprigtigt 
hjerte  og  med  fast  forsæt  samt  med  tro  på  Kristus,  da 


vil  han  åbenbare  sandheden  deraf  for  jer  gennem  den 
Helligånds  kraft"  (Moroni  10 :4) . 

Hvis  Mormons  Bog  er  sand  -  og  det  vidner  jeg  om  at 
den  er  -  så  var  Joseph  Smith  også  en  sand  profet.  Hvis 
Joseph  Smith  var  en  profet,  så  er  den  kirke,  som  han 
etablerede  som  et  redskab  i  Guds  hånd,  også  sand  -  ja 
netop  Jesu  Kristi  Kirke  af  Sidste  Dages  Hellige.  Der- 
som kirken  er  sand,  så  står  en  Guds  profet  som  dens 
overhoved. 

Mine  kære  søskende.  Jesus  gik  frem  i  visdom  og 
vækst  og  yndest  hos  Gud  og  mennesker,  og  det  sam- 
me kan  vi  gøre.  Må  vi  alle  følge  vores  leder,  Jesus 
Kristus,  og  gå  fremad  i  vækst  -  både  mentalt,  fysisk, 
åndeligt  og  socialt.  □ 

Fra  en  tale  afholdt  på  Ricks  College  i  Rexburg,  Idaho. 


IDEER  TIL  HJEMMELÆRERE 

Nogle  punkter,  som  kunne  fremhæves.  Hvis  I  synes, 
kan  I  fremlægge  disse  punkter  under  jeres  hjemme- 
lærerbesøg: 

1.  Livets  største  slag  udkæmpes  i  lønkamrene  og  i 
vores  sjæl. 

2.  Herren  var  underlagt  alle  mulige  fristelser  og  han 
vandt  slagene.  Han  ved  ikke  alene  hvordan  man 
overvinder  enhver  fristelse  og  utilstrækkelighed,  men 
han  kender  også  vores  styrke  og  vore  svagheder.  Han 
kan  føre  os  til  sejr  gennem  personlig  åbenbaring. 

3.  Den  bedste  vej  til  sejr  i  dette  liv  er  at  gå  i  Jesu 
fodspor,  og  opnå  den  samme  fremgang  som  han 
opnåede,  på  fire  hovedområder: 

-  forøget  visdom,  hvilket  er  den  rette  anvendelse  af 
kundskab. 

-  forøget  omsorg  for  vore  legemer. 

-  større  yndest  hos  Gud,  hvilket  fås  ved  at  komme 
ham  nærmere,  så  vi  kan  vide,  hvad  han  ønsker  vi  skal 
gøre  på  forskellige  tidspunkter  i  vort  liv. 

-  større  yndest  hos  andre,  så  vi  kan  hjælpe  dem  til  at 
se,  hvilken  værdi  evangeliet  har  eller  kan  få  i  deres  liv. 

Diskussionshjælp 

1.  Fortæl  hvad  I  synes  om  at  følge  i  Jesu  fodspor. 

2.  Er  der  skriftsteder  eller  citater  i  denne  artikel,  som 
familien  kunne  læse  sammen  og  drøfte? 

3.  Vil  denne  samtale  blive  bedre,  dersom  I  taler  med 
husets  overhoved  før  besøget?  Har  i  et  budskab  fra 
kvorumslederen  eller  biskoppen? 


Han  virkede  kun 
for  kirken  i  8  år, 
men  hans  indflydels 
i  Korea  er  uvurderlig. 


&ffl*»W«? 


"■% 


Kim  Ho  Jik  blev  som  viden- 
skabsmand bedt  om  at  tale  i 
Koreas  radio  om  et  biologisk 
emne,  men  han  brugte  tiden  til  at 
tale  om  kirken.  1 1950-erne  bad 
bror  Kim  soldater,  som  var  sidste 
dage  hellige,  om  at  hjælpe  sig 
med  at  undervise  koreanske 
undersøgere  i  evangeliet. 

KIM  HO  TIK 


KOREANSK  PIONER 


Denny  Roy 


Sidste  dages  hellige  ved  gennem  åbenbaring  og  for- 
udsagte profetier,  at  evangeliet  vil  gå  ud  til  hele  verden 
i  de  sidste  dage.  Men  kun  få  af  dem  er  klar  over  hvor 
tydeligt  disse  profetier  har  givet  sig  til  kende  i  Korea. 
Der  var  ikke  et  eneste  medlem  i  Korea  før  1951,  men  i 
dag  -  lidt  over  en  generation  senere,  er  der  14  stave  og 
et  tempel. 

Æren  for  denne  udvikling  må  for  en  stor  del  tilskriv- 
es én  af  vor  tids  pionereres  indsats  og  indflydelse. 
Hans  navn  er  Kim  Ho  Jik. 

Han  er  født  den  16.  april  1905  i  provinsen  Pyeongan 
Buk-Do  (som  nu  hører  til  Nordkorea).  Kim  Ho  Jik 
flyttede  sydpå  som  ung,  for  at  gå  i  skole  i  Suwon,  en 
landsby  syd  for  Seoul.  Han  tog  landbrugseksamen  fra 
Suwon  land  og  skovbrugs  akademi  i  1924,  og  fik  i  1930 
sin  magistergrad  i  biologi  ved  Tohoku  universitetet  i  Ja- 
pan. Hans  forholdsvis  høje  uddannelse  betød,  at  han 
ret  hurtigt  fik  en  indflydelsesrig  stilling.  Da  han  kom 
tilbage  til  Korea,  blev  han  præsident  for  Sumyeongs 
fagskole  for  kvinder.  1 1946  blev  han  udnævnt  til  leder 
af  Suwons  landbrugs  forsøgsstation. 

Kim  Yeon  Jun,  en  tidligere  kollega,  som  nu  er  rektor 
ved  Hanyang  universitetet  i  Seoul,  husker  at  „noget  af 
det,  som  han  (Kim  Ho  Jik)  syntes  mest  interesseret  i, 
var  at  finde  udveje  til  at  forbedre  tilværelse  for  korea- 


nerne".  Kim  Ho  Jik  koncentrerede  sine  undersøgelser 
om  at  finde  metoder  til  at  forbedre  koreanernes  kost. 

Han  længtes  efter  at  lære  noget  mere  om  de  sidste 
nye  teorier  og  opdagelser  indenfor  landbruget.  De 
amerikanske  videnskabsmænd,  som  han  arbejdede 
sammen  med  ved  forsøgsstationen,  opmuntrede  ham  i 
hans  ønske,  idet  de  påpegede  koreanernes  desperate 
behov  for  veluddannede  ledere  indenfor  videnskab  og 
uddannelse.  Sydkoreas  præsident,  SyngmanRhee, 
ønskede  at  sende  ham  til  Amerika,  for  at  lære  mere 
effektive  metoder  til  at  mætte  landets  underernærede 
befolkning.  Kim  Ho  Jik  bestemte  sig  til  at  lade  sig  ind- 
skrive på  Cornell  universitetet  i  New  York,  som  havde 
et  af  verdens  fineste  undervisningsprogrammer  m.h.t. 
ernæring. 

Længslen  efter  at  uddanne  sig  var  ikke  det  eneste 
som  optog  Kim  Ho  Jik,  da  han  rejste  til  USA  i  1949. 
Han  havde  siden  sin  ungdom  interesseret  sig  for  religi- 
on og  havde  undersøgt  adskillige  kirker.  Ingen  af  dem 
havde  dog  tilfredsstillet  hans  åndelige  sult.  Som  dreng 
kiggede  han  på  forskellige  religiøse  bevægelser.  Han 
læste  også  i  et  buddhistkloster.  1 1925  tilsluttede  han 
sig  en  protestantisk  kirke  og  blev  ældste  der. 

Han  In  Sang,  der  var  en  af  de  første  omvendte  sidste 
dages  hellige  i  Korea  og  nu  er  en  af  lederne  på  Det 
præsiderende  Biskopråds  kontor  i  Seoul,  mindes: 
„Dr  Kim  havde  en  stor  tro  på  de  ortodokse,  kristne  be- 
greber, som  for  eksempel  at  Jesus  Kristus  er  Frelseren, 
men  der  var  visse  ting  han  var  utilfreds  med  ved  de 
protestantiske  kirker  -  den  teologiske  forvirring  og 
de  falske  doktriner,  f.eks.  omforudbestemmelse." 
Da  hans  tredie  søn  pludselig  døde  i  1935,  længtes  Kim 
Ho  Jik  endnu  mere  efter  at  få  sin  åndelige  sult  tilfreds- 
stillet. 

o 

Anden  vejledte  ham 

Længe  før  Kim  Ho  Jik  kom  til  Amerika,  troede  han 
på  Guds  Ånd  og  søgte  dens  vejledning.  Hans  tro  var 
ham  til  megen  hjælp,  lige  før  han  forlod  sit  hjemland, 
idet  han  følte  sig  tilskyndet  til  at  sælge  sit  smukke  hus, 
sine  biler  og  sine  andre  besiddelser.  Han  gav  de  kon- 
tanter, han  fik  ud  af  det,  til  sin  hustru  og  børn,  så  de 
kunne  blive  forsørget  derved.  Dette  syntes  visse  kriti- 
kere tilsyneladende  var  formålsløst,  men  Kim  Ho  Jik 
svarede  blot  at  det  var  Ånden  der  havde  vejledt  ham 
til  at  gøre  det. 

Et  par  måneder  efter  ankomsten  til  Amerika,  stod  år- 

sagen  klar.  Der  udbrød  krig,  med  Nordkoreas  invasion 
i  juni  1950.  Hans  tidligere  hus  blev  ødelagt  ved  et  bom- 
bardement, og  den  sydkoreanske  regering  konfiskere- 
de alle  biler,  til  brug  for  militæret.  Men  Kim  Ho  Jiks  fa- 
milie var  økonomisk  sikret  under  hans  fravær. 

Kim  Ho  Jik  håbede  på,  at  Ånden  ville  hjælpe  ham  til 
at  finde  den  „sande  kirke"  i  Amerika.  Under  færdig- 
gørelsen af  sin  doktorafhandling  i  Cornell,  gik  han  til 
møder  i  forskellige  kirker  rundt  omkring  i  Ithaca  i  sta- 
ten New  York.  Men  det  svar,  han  søgte,  lå  lige  ude- 
nfor, på  hans  dørtrin. 

Den  koreanske  lektor  delte  kontor  med  Oliver  Way- 
man,  som  var  ved  at  skrive  en  doktorafhandling  i  me- 
dicin. De  var  begge  ældre  end  de  fleste  andre  studen- 
ter. Oliver  Wayman  var  desuden  sidste  dages  hellig. 

De  to  mænd  blev  gode  venner.  Men  deres  lange 
samtaler  handlede  dog  ikke  om  religion  -  før  en  dag, 
kort  inden  bror  Wayman  skulle  forlade  Cornell,  hvor 
hans  koreanske  ven  spurgte  om  han  havde  nogle  bøg- 
er om  sin  kirke. 

„Jeg  har  aldrig  set  dig  ryge  eller  drikke,"  sagde  Kim 
Ho  Jik  til  bror  Wayman.  „Jeg  har  aldrig  hørt  dig  bande 
eller  sværge  i  Guds  navn.  Du  arbejder  mere  ihærdigt 
og  længere  end  de  andre,  men  jeg  har  aldrig  set  dig 
her  om  søndagen.  Du  er  på  så  mange  måder  anderle- 
des. Jeg  har  tænkt  at  spørge  dig,  om  du  vil  fortælle 
mig,  hvorfor  du  lever  som  du  gør?" 

Bror  Wayman  gav  ham  Trosartiklerne  -  en  bog,  skre- 
vet af  ældste  James  E.  Talmage.  Kim  Ho  Jik  læste  bog- 
en på  en  uge.  „Han  sagde,  at  det  var  den  bedste  bog 
om  evangeliet,  han  nogensinde  havde  læst,  og  at  han 
troede  helt  igennem  på  den,"  mindes  bror  Wayman. 
Koreaneren  fik  en  Mormons  Bog,  som  han  læste  hur- 
tigt og  hvorpå  han  fortalte  sin  amerikanske  ven,  at  han 
troede  at  det  var  Guds  ord.  Han  sagde,  at  den  var 
mere  gennemført  og  lettere  at  forstå  end  Bibelen. 

Til  gavn  for  sit  folk 

Selv  om  Kim  Ho  Jik  reagerede  positivt  på  sidste  dag- 
es helliges  lære,  troede  han  stadig,  at  hans  protestan- 
tiske kirke  kunne  reformeres,  ved  at  indføre  nogle  af 
kirkens  lærdomme.  Han  begyndte  at  komme  i  den 
lokale  gren,  men  blev  også  ved  med  at  gå  til  møderne 
i  den  protestantiske  kirke. 

Den  sidste  dag  bror  Wayman  var  i  Cornell,  og  stod 
og  sagde  farvel  til  nogle  venner,  kom  Kim  Ho  Jik  hen 
til  ham.  Bror  Wayman  følte  sig  tilskyndet  til  at  spørge 


koreaneren,  hvorfor  han  havde  forladt  sit  land  og  sin 
familie  for  at  studere  i  USA.  Den  koreanske  viden- 
skabsmand svarede  at  han  var  nødt  til  at  have  del  i  de 
nye  kundskaber  om  ernæring,  som  stod  til  rådighed  i 
Cornell,  for  at  hjælpe  sit  folk. 

Så  erindrer  bror  Wayman: 

„Jeg  bar  mit  vidnesbyrd  ...  og  fortalte  ham  at  jeg 
mente  at  det  var  Herren,  som  fik  ham  til  at  rejse  til 
Amerika  .  .  .  for  at  han  kunne  modtage  evangeliet  og 
bringe  det  til  sit  folk,  som  forberedelse  til  en  større 
missionering  dér  .  .  .  jeg  fortalte  ham  ...  at  dersom 
han  nægtede  at  udføre  det  arbejde,  som  Herren  havde 
til  ham  ...  så  ville  der  blive  oprejst  en  anden  i  hans 
sted." 

Bror  Wayman  så  aldrig  Kim  Ho  Jik  igen,  men  da  han 
forlod  New  York,  var  han  „sikker  på,  at  den  Ånd,  der 
påvirkede  mig  til  at  bære  vidnesbyrd,  samtidig  påvir- 
kede ham.  Jeg  kunne  se  hans  ansigtsudtryk  forandre 
sig". 

Kim  Ho  Jik  havde  faktisk  forandret  sig.  Han  studere- 
de fortsat  evangeliet  begærligt,  men  nu  gjorde  han  det 
med  henblik  på  dåb.  Don  C.  og  Geneal  Wood,  som  var 
distriktsmissionærer  i  Seneca,  underviste  ham,  og  de 
husker:  „Så  snart  vi  begyndte  en  slags  gennemgang  af 
lærdommene  med  bror  Kim,  rakte  han  hånden  op  og 
standsede  og  sagde  eftertrykkeligt:  ,Nej,  nej,  det  har 
jeg  allerede  accepteret.  Lad  os  gå  videre.' 

Han  var  især  modtagelig,  da  vi  talte  om  visdomsord- 
et.  Da  ældste  Wood  var  færdig  med  at  læse  afsnit  89  i 
Lære  og  Pagter,  løb  tårerne  ned  ad  bror  Kims  kinder. 

,Åh,'  snøftede  han,  ,hvis  jeg  dog  bare  havde  vidst 
det,  da  jeg  kom  hertil.  Min  regering  ønskede  at  jeg 
skulle  finde  nogle  metoder,  som  kunne  hjælpe  vort 
folk  til  at  få  en  ordentlig  kost,  og  da  vi  ikke  har  til- 
strækkeligt med  marker  til  kvæget,  så  ved  vi  ikke 
hvordan  vi  skal  kunne  gøre  det.  Hele  mit  studieophold 
i  Amerika  gik  ud  på  at  finde  udveje  for  at  give  vort  folk 
det  korn,  som  Herren  altid  har  beregnet  til  vort 
brug.' "  Bror  Kim  accepterede  helhjertet  Herrens 
sundhedslov. 

Da  bror  Kim  havde  fået  alle  missionærlektierne,  var 
han  ikke  alene  klar  til  at  tilslutte  sig  kirken,  men  han 
ønskede  også  at  blive  døbt  samme  sted  som  Joseph 
Smith  og  Oliver  Cowdery.  Den  29.  juli  1951  døbte 
grenspræsidenten  for  Seneca  gren,  Joseph  A.  Due, 
den  første  koreanske  sidste  dages  hellig  i  Susquehan- 
na  floden  i  nærheden  af  mindesmærket  over  de  første 
dåb  der  blev  foretaget  i  den  genoprettede  kirke.  Da  bror 


11 


Kim  kom  op  af  vandet,  sagde  han,  at  han  hørte  en  røst 
sige:  „Vogt  mine  får,  vogt  mine  får."  Han  skrev  senere 
om  begivenheden  foran  i  sine  skrifter,  nedenunder 
datoen  for  sin  dåb,  har  han  skrevet:  „Røsten  sagde: 
Vogt  mine  får." 

Udvekslede  håndtryk  med  en  profet 

Nogle  dage  før  bror  Kim  var  færdig  med  sin  doktor- 
afhandling og  vendte  tilbage  til  Korea  i  september 
1951,  var  han  sammen  med  bror  og  søster  Wood  til  det 
historiske  friluftsteater  ved  Cumorah  Højen,  hvor  de 
også  deltog  i  et  specielt  vidnesbyrdmøde  for  lokale 
missionærer  i  Den  hellige  Lund.  Efter  mødet  mødte 
bror  Kim  præsident  David  O.  McKay,  som  også  var  til 
stede  ved  mødet.  „Da  de  gik  fra  lunden,"  sagde  bror 
Wood,  „gemte  bror  Kim  sin  højre  hånd  i  den  venstre. 
Hans  kinder  var  stadig  fugtige  og  han  blev  ved  med  at 
sige:  Jeg  har  udvekslet  håndtryk  med  en  Guds  pro- 
fet.'" 

Tusinder  af  kilometer  fra  Den  hellige  Lund,  lå  bror 
Kims  fødeland,  der  nu  kun  var  ruiner  efter  en  civilisa- 
tion, der  var  ødelagt  af  krig. 

Tusinder  var  døde,  byer  og  industrier  var  forvandlet 
til  murbrokker,  familiehuse  og  millionvis  af  arbejdsp- 
ladser var  ødelagt.  Sultne  flygtninge  boede  i  improvi- 
serede hytter.  Det  var  i  disse  omgivelser,  bror  Kim  tog 
fat  på  at  udføre  sit  ærinde  for  Herren  -  vogte  hans  får. 
Men  han  gik  ikke  i  gang  med  denne  formidable  opga- 
ve uden  hjælp. 

I  Sydkorea  havde  krigen  medført,  at  der  måtte  dan- 
nes en  slags  kirkeorganisation,  på  grund  af  de  møder 
som  afholdtes  af  sidste  dages  hellige  soldater  på  mili- 
tærbaserne. Bror  Kim  deltog  i  disse  møder  og  begynd- 
te sin  karriere  som  missionær  ved  at  invitere  soldater, 
nogle  af  dem  tidligere  missionærer,  hjem  for  at  under- 
vise sin  familie.  De  underviste  på  engelsk,  og  bror  Kim 
oversatte.  Han  tilsluttede  sig  også  disse  uofficielle  mis- 
sionærer ved  at  finde  andre  undersøgere.  I  juli  1952 
var  der  tilstrækkeligt  mange  koreanske  undersøgere  til 
at  de  kunne  afholde  deres  egne  søndagsskolemøder, 
adskilt  fra  soldaternes  møder. 

Da  en  af  bror  Kims  tidligere  elever  betroede  ham,  at 
hun  var  meget  deprimeret  og  tænkte  på  at  begå  selv- 
mord, sagde  bror  Kim  til  hende: 

„Kære  søster,  jeg  kender  et  evangelium  -  det  mest 
vidunderlige  -  som  kan  give  dig  nyt  håb,  en  ny  tilvæ- 
relse. Hvis  du  vil  studere  det  og  bede  til  Gud,  vil  jeg 

love  dig  sundhed,  lykke,  glæde  og  et  ønske  om  at 
hjælpe  andre  til  at  få  det  samme." 

Hun  og  hendes  datter  var  nogle  af  de  første,  der  blev 
døbt  i  Korea.  Det  skete  ved  Songdo  Beach  i  Pusan,  den 
3.  august  1952.  De  andre  to  nye  medlemmer  var  bror 
Kims  søn  Tai  Whan  og  datteren  Young  Sook. 

Hans  ældste  datter,  Jung  Sook,  blev  døbt  i  en  swim- 
mingpool ved  Soyong  Army  Post  i  1953.  „Vandet  var 
varmt,"  siger  hun,  „men  vejret  var  rædsomt  koldt.  Jeg 
var  så  lykkelig  at  jeg  ikke  lagde  mærke  til  hvor  koldt 
det  var." 

Bror  Kim  inviterede  undersøgere  hjem  hver  uge, 
hvor  de  fik  lektier  om  evangeliet.  Han  oversatte  for 
amerikanske  medlemmer  og  somme  tider  underviste 
han  selv  undersøgere.  En  af  de  koreanere,  der  deltog  i 
adskillige  af  disse  møder,  hørte  mere  end  én  gang  bror 
Kim  sige  at  „det,  som  dette  krigshærgede  land  træn- 
ger mest  til  af  alt,  er  åndelig  genopbygning". 

„Jeg  bad  til  Gud" 

Alt  imens  antallet  af  koreanske  omvendte  langsomt 
steg,  havde  bror  Kim  også  succes  i  sin  verdslige  pro- 
fession. Han  blev  udnævnt  til  rektor  for  nationens  fi- 
skeriakademi i  Pusan.  Det  var  holdt  op  med  at  fungere 
på  grund  af  krigen.  I  løbet  af  få  måneder  fik  han  det 
fuldt  funktionsdygtigt,  et  result,  som  forbløffede  de 
mange  der  var  vidne  dertil.  Under  en  festlighed  til 
bror  Kims  ære,  sagde  han  til  de  forsamlede  forældre 
og  lærere:  „Jeg  kan  ikke  modtage  nogen  ære  for  dette. 
Jeg  bad  til  Gud,  og  det  var  ham  der  udførte  det  ufatte- 
lige." 

Bror  Kim,  der  er  velsignet  med  store  lederevner  og 
ydmyghed  til  at  søge  guddommelig  hjælp,  avancerede 
hurtigt  til  andre  store  stillinger:  Dean  for  akademiet  for 
husdyravl  ved  Kokuk  universitetet;  rektor  for  Hong  Ik 
akademiet;  øverste  repræsentant  for  Korea  i  UNESCO; 
formand  for  Seouls  undervisningsråd  og  viceundervis- 


Kim  Ho  Jik  forklarer  Koreas  præsident,  Syngmann  Rh.ee,  hvorfor  han 
ikke  kunne  komme  omgående,  da  han  blev  opfordret  til  det  -  han  var  i 
færd  med  at  udføre  sin  opgave  i  søndagsskolen.  Fra  et  besøg  i  Korea  i 
1950:  Ældste  Harold  B.  Lee  fra  de  Tolvs  Kvorum,  i  midten,  og 
præsidenten  for  den  nordlige  fjernøsten  mission,  Hilton  Robertson, 
mødes  med  Kim  Ho  Jik. 

ningsminister  i  Sydkorea.  Han  har  også  skrevet  og  ud- 
givet flere  højt  anerkendte,  videnskabelige  publikati- 
oner. 

Kim  Ho  Jik  opnåede  et  betydningsfuldt  socialt  stade. 
Bror  Han  siger:  „Det  var  vigtigt  at  en  mand  med  så 
megen  politisk  og  social  magt  blev  involveret  i  etable- 
ringen af  kirken  i  Korea.  Uden  dr  Kim,  var  arbejdet 
blevet  forhalet  et  par  årtier." 

Det  viste  sig  faktisk  usandsynligt  for  kirken  at  opnå 
officiel  lovlig  anerkendelse.  „Navnet  Mormon  betød 
, hedning'  og  , afgudsdyrker, ' "  husker  bror  Han.  Sid- 
ste dages  hellige  missionærer  kunne  ikke  få  tilladelse 
til  at  komme  ind  i  Korea,  fordi  „de  ikke  var  anerkendt 
.  .  .  som  ordentlige  kristne  missionærer". 

Bror  Kims  udnævnelse  til  medlem  af  Seouls  under- 
visningsråd  i  1956,  viste  sig  at  være  heldigt,  eftersom 
alle  byens  religiøse  sager  sorterede  under  dets  juris- 
diktion. Det  var  bror  Kim  personligt  der  foreslog,  at 
kirken  fik  indpas  i  Korea.  Det  lykkedes  med  hans  støt- 
te. „Det  var  nærmest  et  mirakel,"  siger  bror  Han. 

Kim  Ho  Jik  udnyttede  også  sin  anseelse  ved  tilladel- 
sen til  at  sidste  dages  hellige  missionærer  kunne  kom 
ind  i  Sydkorea,  idet  han  lovede  at  støtte  dem  økono- 
misk og  garanterede,  at  de  ikke  ville  skade  det  korean- 
ske folk.  De  første  to  fuldtidsmissionærer  kom  til  Ko- 
rea fra  Japan  april  1956. 

Indvirkningen  på  missioneringen 

Bror  Kims  positive  indflydelse  på  den  første  genera- 
tion af  koreanske  hellige  var  måske  nok  så  vigtig  som 
hans  indvirkning  på  missioneringen.  Bror  Han,  som 
tidligere  var  præsident  for  den  koreanske  mission  og 
er  den  første  koreaner,  der  virker  som  regionalrepræ- 
sentant, tilsluttede  sig  kirken,  mens  han  gik  i  gymnasi- 
et. Han  begyndte  at  komme  i  grenen  i  1956,  mens  bror 
Kim  underviste  i  søndagsskolen.  Han  husker,  at  „dr 
Kim  var  en  slags  uofficiel  patriark  og  åndelige  leder  for 
alle  de  koreanske  hellige.  Hans  retskaffenhed  var  en 
stor  styrke  for  de  nye  medlemmer  og  undersøgere.  Vi 
tænkte:  ,Hvis  dr  Kim  kan  gå  ind  for  dette  princip,  be- 
høver vi  ikke  at  bekymre  os  om  hans  sandfærdighed 
eller  oprigtighed. ' " 

„Selv  om  han  var  viceundervisningsminister,  bland- 
ede han  sig  alligevel  med  os  teenagere,"  tilføjer  bror 
Han.  „Noget  ellers  uhørt  i  det  koreanske  samfund.  En 
mand  i  et  sådant  regeringsembede  vil  aldrig  blande  sig 
med  almindelige  borgere,  især  da  ikke  med  menne- 


sker, der  var  så  unge  og  fattige,  som  vi  var.  Men  han 
.  .  .  skammede  sig  ikke  over  at  være  sammen  med  sine 
brødre  i  evangeliet,  uanset  alder,  race,  socialt  stade, 
titel  eller  hvad  som  helst  andet." 

Bror  Kims  ry  blandt  de  unge  mennesker  viste  sig 
værdifuld,  eftersom  mange  af  de  nye  koreanske  med- 
lemmer gik  i  gymnasiet  og  på  universitetet.  En  anden 
af  de  første  omvendte,  Rhee  Ho  Nam,  der  blev  missi- 
onspræsident  og  regionalrepræsentant,  siger:  „Hans 
største  mål  blev  at  undervise  disse  fremtidige  ledere  i 
Guds  rige  i  Korea. " 

Hans  tidligere  elever  siger,  at  det  mest  effektive  ved 
bror  Kims  undervisning  var  hans  eksempel.  „Det  ko- 
reanske samfund  var  barskt  umiddelbart  efter  krigen, " 
siger  bror  Han.  „Man  måtte  altid  spadsere  hjem,  efter- 
som der  ikke  var  megen  offentlig  transport  dengang, 
og  fra  næsten  halvdelen  af  de  huse  man  gik  forbi,  kun- 
ne man  høre  hvordan  de  sultne  koner  skændtes  med 
deres  berusede  mænd.  Men  dr  Kim  levede  et  him- 
melsk liv  -  der  findes  ikke  ord,  som  kan  beskrive  den 
fine  måde,  hvorpå  han  behandlede  sin  kone  og  sine 
børn." 

Kim  Ho  Jik  sagde  engang  til  en  gruppe  koreanske 
hellige:  „Det  ville  ikke  røre  mig  at  opgive  mit  liv,  mine 
penge  eller  min  position,  så  længe  jeg  kan  være  sam- 
men med  min  Frelser."  Hvis  nogen  af  hans  lyttere 
tvivlede  på  hans  oprigtighed,  så  beviste  begivenheder- 
ne i  hans  liv,  hans  forpligtelse  til  at  tjene  Gud. 

Engang  inviterede  Koreas  radio  ham  for  eksempel  til 
at  holde  et  foredrag  om  et  biologisk  emne,  som  skulle 
udsendes  over  hele  landet.  „I  alle  de  ti  minutter  han 
var  i  radioen,  talte  han  kun  om  kirken, "  siger  Pak  Jae 
Am,  en  af  lederne  på  Det  præsiderende  Biskopråds 
kontor  i  Seoul.  „Det  var  som  om  han  talte  i  sin  søn- 
dagsskoleklasse." 

En  modig  udtalelse  om  pligttro 

Bror  Kim  er  også  kommet  med  en  mindeværdig,  mo- 
dig udtalelse  om  pligt  overfor  sin  tro,  i  en  episode  der 
næsten  var  som  hentet  fra  Daniels  Bog.  Koreas  præsi- 
dent, Syngman  Rhee,  syntes  en  dag  at  han  trængte 
umådeligt  meget  til  at  rådføre  sig  med  sin  viceunder- 
visningsminister. Da  hans  sekretær  havde  ledt  efter 
Kim  Ho  Jik  i  nogle  timer,  fandt  han  ham  i  færd  med  at 
undervise  sin  søndagsskoleklasse.  Bror  Kim  nægtede 
at  forlade  sin  klasse,  før  han  var  færdig  med  at  give  sin 
lektie.  Præsident  Rhee,  der  er  kendt  for  sin  barskhed, 


blev  irriteret.  Men  bror  Kim  forklarede  stille  og  roligt, 
at  han  ikke  syntes  at  der  var  noget  mere  vigtigt  end 
hans  undervisningsopgave  i  søndagsskolen,  og  han 
følte  sig  forpligtet  til  at  gøre  den  færdig,  før  han  rea- 
gerede på  præsidentens  opfordring.  Præsident  Rhee 
klappede  bror  Kim  på  skulderen  og  sagde:  „Det  er 
udmærket  gjort." 

Bror  Kim  trak  sig  tilbage  fra  regeringen  i  juli  1956 
„fordi  jeg  ønskede  at  hellige  vores  kirke  noget  mere  tid 
og  flere  kræfter".  Han  har  været  præsident  for  Yurak- 
Dong  grenen,  og  han  blev  den  første  koreanske  di- 
striktspræsident  i  1955,  hvilken  stilling  han  sad  i  til  sin 
død.  Hans  arbejde  bestod  blandt  andet  i  at  oversætte 
adskillige  af  kirkens  litterære  værker  fra  engelsk  til 
koreansk. 

Bror  Kim  repræsenterede  Korea  på  de  forenede  nati- 
oners fødevare  og  landbrugsorganisations  konference  i 
Indien  i  august  1959.  Kort  efter  sin  hjemkomst  mødtes 
ham  med  Rhee  Ho  Nam,  som  bemærkede  at  bror  Kim 
så  træt  ud.  Bror  Kim  svarede,  at  han  havde  følt  sig  dår- 
lig under  konferencen  og  var  ivrig  efter  at  komme 
hjem.  Han  døde  af  et  hjerteslag  den  31.  august,  mind- 
re end  en  måned  efter. 

Til  bror  Kims  begravelse  „var  rektorerne  fra  næsten 
hvert  eneste  universitet  og  enhver  højskole  i  Korea  til 
stede,  for  at  vise  ham  den  sidste  ære,"  siger  F.  Ray 
Hawkins,  der  var  missionær  i  Korea  sidst  i  1950-erne, 
og  som  senere  blev  missionspræsident  i  Korea.  „Hver 
eneste  en  af  disse  mænd  sagde,  at  bror  Kim  personligt 
havde  inviteret  dem  i  kirke  mere  end  én  gang,  og  at 
han  havde  fortalt  dem  om  evangeliet."  Bror  Hawkins 
observationer  kunne  give  stof  til  en  passende  gravsk- 
rift: Selv  om  Kim  Ho  Jik  hørte  til  nationens  elite,  blev 
hans  ry  ham  et  redskab  til  opbyggelse  af  Guds  rige. 

Han  virkede  kun  for  kirken  i  8  år,  men  hans  indflyd- 
else i  Korea  er  uvurderlig.  Han  var  et  eksempel  på  en 
ny  slags  mormonpionerer,  den  slags  som  bringer 
evangeliet  ind  i  nye  lande,  hvor  ordet  „Mormon"  stort 
set  er  ukendt,  og  hvor  man  aldrig  har  hørt  navnet  på 
Jesu  Kristi  Kirke  af  Sidste  Dages  Hellige.  □ 


Denny  Roy  er  amerikaner  og  tolker  tegnsprog  i  Hyde  Park  ward, 
Chicago  Heights  stav  i  Illinois.  Han  er  ved  at  skrive  sin 
doktorafhandling  i  politik  ved  universitetet  i  Chicago. 

VOR  FÆLLES 
KÆRLIGHED 


Kathlene  Hardcastle 


De  forskelligheder,  vi  bringer 

ind  i  vort  ægteskab,  forenes  til  et 

smukt  og  evigt  mesterværk. 


Ide  nitten  år  vi  har  været  gift,  er  vi  blevet  velsignet 
med  9  dejlige  børn,  som,  tilligemed  mange  økono- 
miske og  arbejdsmæssige  skuffelser  min  mand, 
Craig,  har  lidt,  mit  svigtende  helbred  og  de  stigende 
ansvarsopgaver  udenfor  hjemmet,  som  kappes  om  at 
optage  vores  begrænsede  tid.  Efterhånden  som  vi  gen- 
nem årene  er  blevet  mere  stressede,  har  jeg  taget  mig 
selv  i  at  sige  eller  tænke:  „Måske  passer  vi  ikke  rigtigt 
til  hinanden." 

Jeg  har  også  lagt  mærke  til,  at  når  Craig  og  jeg  går 
ud  sammen  en  aften,  så  har  vi  faktisk  ikke  meget  til 
fælles.  Han  vil  for  eksempel  i  biografen,  når  jeg  gerne 
vil  i  templet.  Han  vil  hellere  til  en  fodboldkamp  eller 
noget  andet,  mens  jeg  gerne  vil  ud  og  danse,  eller  til 
en  koncert. 

Jeg  må  havde  sagt  noget  om  mine  frustrationer,  for 
en  dag  tog  jeg  Craig  i  at  citere  mig:  „Måske  passer  vi 
ikke  rigtigt  til  hinanden."  Han  kunne  ikke  lide,  at  han 
fik  sagt  dette  højt,  for  han  tilbragte  de  næste  par  dage 
med  at  bede  og  faste  for  vore  ægteskablige  forhold  og 
de  frustrationer  vi  nærede. 

Så  sagde  han  en  aften:  „Du  og  jeg  er  som  grundfarv- 
erne -  rød,  gul  og  blå.  Vi  har  tilsammen  alt  det  nød- 


vendige for  at  skabe  et  vellykket  ægteskab  og  en  evig 
familie.  Tilsammen,  mangler  vi  intet.  Ligesom  det 
kræver  3  farver  at  sammensætte  alle  de  andre  farver, 
så  kan  du  og  jeg,  med  vor  himmelske  Faders  hjælp, 
have  mulighed  for  at  mikse  vore  egenskaber  til  et  lyk- 
keligt og  evigt  ægteskab." 

Da  jeg  tænkte  nærmere  over  dette,  så  jeg  vore  for- 
skelligheder i  et  helt  andet  perspektiv.  Craig  er  den 
der  udstråler  kærlighed  i  vores  familie.  Jeg  har  somme 
tider  været  misundelig  på  denne  evne,  fordi  jeg  ville 
ønske  at  jeg  også  havde  den.  Jeg  nærer  en  masse  kær- 
lighed indeni  mig  selv,  men  det  er  som  om  min  kærlig- 
hed aldrig  virker  imødekommende.  Engang  jeg  fortal- 
te Craig,  at  jeg  var  så  ked  af  jeg  ikke  var  særlig  god  til 
at  give  udtryk  for  min  kærlighed,  svarede  han:  „Men 
du  sørger  for  familiens  åndelighed.  Du  elsker  at  læse  i 
skrifterne  og  lytte  til  generalkonferencer,  og  du  er  altid 
ivrig  efter  at  fortælle  andre  om  det  du  har  lært."  Pluse- 
lig blev  jeg  klar  over,  at  Craig  og  jeg  hjalp  hinanden  og 
vore  børn:  Han  viste  mig  hvordan  jeg  skulle  udvise 
kærlighed,  og  jeg  fortalte  ham  hvad  jeg  lærte  gennem 
skrifterne  og  profeterne. 

Når  jeg  nu  har  travlt  med  mit  daglige  arbejde,  på- 

skønner  jeg  Craigs  opfordring  til  at  holde  en  pause  og 
slappe  af  sammen  med  ham.  Og  når  jeg  synes,  at  han 
gør  mere  end  han  skulle,  når  han  hjælper  vore  børn 
med  deres  pligter,  så  sætter  han  pris  på  at  jeg  opfor- 
drer ham  til  at  blive  bedre  til  at  delegere  og  lader  dem 
gøre  noget  mere.  Vi  er  også  ved  at  lære  hvor  stor  glæ- 
de der  ligger  i  at  skiftes:  Somme  tider  ser  vi  tv  sam- 
men, for  hans  skyld,  og  somme  tider  læser  vi  bøger 
højt  for  min  skyld. 

Vi  har  opdaget,  at  vi  faktisk  har  en  hel  del  til  fælles. 
Ingen  af  os  bryder  os  for  eksempel  om  at  gå  i  byen  og 
købe  ind.  Men  hvad  der  er  endnu  vigtigere  -  vi  har 
opdaget,  at  vi  begge  to  holder  af  at  gå  lange  ture,  vi  el- 
sker begge  to  vore  børn,  kirken,  et  rent  hus,  frisk  brød 
og  -  hinanden!  Jeg  kan  lide  at  snakke,  han  kan  lide 
at  lytte.  Jeg  er  konsekvent,  udholdende,  pålidelig  og 
beslutsom.  Han  er  rar,  tolerant,  tålmodig  og  urokkelig. 
Vi  er  begge  to  ærlige,  loyale,  pligtopfyldende  og  vi  har 
et  fælles,  evigt  mål,  vi  ønsker  ophøjelse. 

Da  jeg  sad  i  det  celestiale  værelse  en  tidlig  morgen, 
tænkte  jeg  på,  at  han  og  jeg  er  som  den  prismelysekro- 


ne, der  hænger  i  dette  værelse  -  den  tager  imod  lyset 
og  omdanner  det  til  stråler  i  alle  regnbuens  farver.  Vor 
fælles  kærlighed  er  sammensat  af  vore  forskelligheder, 
som  udvikles  til  et  smukt,  udviklende  og  evigt  fælles- 
skab. 

Vi  har  opdaget,  at  når  vi  ikke  giver  efter  for  selvmed- 
lidenhed, vrede  og  selviskhed,  så  bliver  vi  ét.  Så  længe 
ingen  af  os  giver  op  -  han  hjælper  mig,  når  der  er  no- 
get jeg  ikke  kan  klare,  og  jeg  hjælper  ham,  når  han  er 
nedtrykt  -  så  vil  vi  fortsætte  udviklingen  af  et  vidun- 
derligt ægteskab. 

Vi  har  tilsammen  det,  som  skal  til  for  at  virkeliggøre 
denne  drøm.  Vi  har  et  fælles  ansvar  for  at  skabe  og  for- 
me vort  ægteskab  og  vores  familie.  Når  vi  er  færdige 
med  det,  så  vil  det  mesterværk,  som  vi  har  skabt,  være 
vores  præmie.  Vi  bestemmer  selv  hvor  smukt  vort  me- 
sterværk skal  være.  □ 


Kathlene  Hardcastle  er  hjemmegående  husmor.  Hun  er  besøgslærerinde  i 
Crescents  4.  ward,  I  Crescents  nordre  stav,  Utah. 

MORMONOPLEVELSE 


IKKE  MIG 

JEG  RYGER  OG  DRIKKER! 


Joan  Atkinson 


En  dag  for  ca  25  år  siden,  stod  jeg  travlt  optaget 
af  at  stryge  og  passe  vores  mange  børn  der- 
hjemme, mens  jeg  nød  et  tv-program  og  en 
cigaret. 

Det  ringede  på  døren.  To  mænd  i  jakkesæt  og  glade 
smil  stod  udenfor  døren.  Den  ene  præsenterede  sig 
som  wardets  biskop.  Jeg  inviterede  dem  ind  og  forkla- 
rede meget  hurtigt  at  jeg  var  blevet  døbt  i  kirken  da  jeg 
var  10  år,  men  at  jeg  aldrig  havde  været  aktiv  og  intet 
vidste  om  evangeliet.  Jeg  havde  et  par  måneder  forin- 
den været  til  et  møde  i  kirken,  og  derfor  stod  mit  navn 
på  et  klassekort,  men  jeg  havde  ikke  talt  med  nogen. 

Biskoppen  smilede,  så  mig  ind  i  øjnene  og  sagde: 
„Jeg  har  bedt,  for  at  finde  en  lærer  til  de  unge  piger, 
og  Herren  har  vist  mig  hertil."  Jeg  sagde  at  han  måtte 
være  skør.  Han  smilede  fortsat,  slog  op  i  det  lektiehæf- 
te, han  havde  med  og  begyndte  at  forklare  om  klas- 
seundervisningen . 

„Jeg  aner  ikke  hvad  du  taler  om,"  sagde  jeg.  „Jeg 
ryger  og  drikker,  og  jeg  kan  ikke  undervise  16-årige 
piger." 

Derpå  forklarede  han,  at  jeg  skulle  påbegynde  un- 
dervisningen den  følgende  onsdag.  Jeg  blev  ved  med 
at  sige  nej,  og  han  blev  ved  med  at  smile.  Jeg  sagde  at 
jeg  var  passiv. 

„Ikke  længere,"  sagde  han. 

Jeg  sagde:  „Jeg  ryger." 

Han  svarede:  „Du  har  til  næste  onsdag.  Gud  elsker 
dig.  Du  kan  gøre  det."  Han  smilede,  efterlod  lektie- 
hæftet og  gik  ud  ad  døren. 

Jeg  var  forbløffet.  Så  blev  jeg  gal  og  skreg  ud  i  luften: 
„Du  må  hellere  finde  en  anden,  for  jeg  gør  det  ihvert- 
faldikke!" 

Jeg  forsøgte  at  ignorere  bogen,  men  min  nysgerrig- 
hed talte  til  mit  bedre  jeg.  Jeg  læste  den  fra  ende  til 
anden  -  alle  tolv  lektier.  Onsdagen  nærmede  sig.  Jeg 
kunne  lektien  ord  for  ord.  Hele  onsdagen  sagde  jeg  til 
mig  selv,  at  jeg  ikke  ville  gøre  det,  men  alligevel  ind- 
fandt jeg  mig  i  kirken  på  det  aftalte  tidspunkt.  Jeg  var 
så  nervøs  at  jeg  rystede.  Jeg  var  vokset  op  i  et  slum- 


kvarter, havde  været  med  i  ungdomsbander,  havde 
kæmpet  for  føden,  fået  en  fordrukken  far  ud  af  fængs- 
let og  været  med  i  et  program  om  ungdomskriminali- 
tet. Jeg  havde  været  nødt  til  at  kæmpe  mig  igennem 
det  hele,  og  nu  stod  jeg  her,  fordi  denne  biskop  havde 
fået  mig  ind  i  denne  knibe.  Nå,  jeg  skulle  vise  ham! 
Jeg  sad  nu  i  kirkesalen  og  blev  præsenteret  som  den 
nye  lærer  for  laurbærpigerne. 

I  klassen  sad  jeg  og  så  på  to  piger  med  engleansigter, 
jeg  satte  mig  ned  og  gav  lektien,  ord  for  ord,  selv  den 
del,  hvor  der  stod:  „Spørg  pigerne."  Efter  klassetiden 
skyndte  jeg  mig  hurtigt  hjem  og  græd.  Et  par  dage  se- 
nere ringede  det  på  døren  og  jeg  tænkte:  „Ah,  det  er 
godt,  det  er  den  smilende  biskop,  der  kommer  efter 
bogen."  Men  nej,  det  var  de  to  laurbærpiger.  Den  ene 
kom  med  kager  og  den  anden  med  blomster.  De  kom 
ind  og  fortalte  mig  om  folk  i  wardet,  om  de  unge  pig- 
ers program  og  om  klassen.  Der  var  16  piger  i  klassen, 
og  de  havde  ingen  lærer  haft  i  nogle  måneder.  Lila  og 
Lois  var  de  eneste  aktive. 

Jeg  kunne  godt  lide  disse  piger  og  lovede  at  følges 
med  dem  i  kirke  om  søndagen.  Bagefter  kom  de  hjem 
til  mig  og  spiste  til  middag. 

Med  deres  hjælp  begyndte  jeg  at  undervise  de  andre 
piger.  Hvis  pigerne  ikke  kom  til  kirke,  så  gik  vi  der 
hen,  hvor  de  end  var.  Vi  afholdt  lektier  på  bowlingba- 
ner, i  biler,  soveværelser  og  på  verandaer.  Jeg  havde 
besluttet  mig  til,  at  dersom  jeg  skulle  komme  i  klassen, 
så  skulle  de  også.  En  dag  gav  vi  lektien  til  en  pige,  som 
havde  gemt  sig  i  et  skab,  og  hun  kom  ud  og  spurgte: 
„Hvad  med  min  handlefrihed?"  Jeg  sagde,  at  jeg  al- 
drig havde  hørt  om  den  lektie,  så  den  kunne  hun  kom- 
me og  give  os  næste  onsdag. 

Lila  og  Lois  kom  til  at  betyde  lige  så  meget  for  mig 
som  om  de  var  mine  egne  døtre.  De  lærte  mig  at  sy,  at 
slå  op  i  skrifterne  og  fremfor  alt,  at  smile.  Et  halvt  år 
senere  var  der  14  piger  i  klassen  og  de  blev  allesam- 
men aktive  indenfor  et  år.  Vi  lærte  at  bede  sammen,  at 
studere  evangeliet  og  hjælpe  hverandre.  Vi  gik  ofte 
på  besøg  på  børnehospitalet.  Vi  lo  sammen  og  græd 


19 


sammen  i  vores  kærlige  tilknytning  til  hinanden. 
15  måneder  senere  var  jeg  præsidentinde  for  Unge 
Piger. 

I  det  år,  hvor  jeg  underviste,  tog  jeg  den  beslutning 
at  jeg  aldrig  ville  sige  nej  til  biskoppen  og  det  har  jeg 
heller  aldrig  gjort.  Det  var  to  16-årige  piger  der  lærte 
mig  det.  Senere  fik  jeg  at  vide,  at  min  smilende  biskop 


var  lige  så  bange  for  mig,  som  jeg  var  for  ham,  den 
første  gang  han  kom  hjem  til  mig,  og  han  var  ikke  så 
sikker  på  at  jeg  ville  komme  og  undervise  klassen. 
Jeg  gjorde  det,  og  jeg  er  taknemmelig  for  det!  D 

Joan  Atkinson  er  lærer  for  en  børnehaveklasse  og  mor  til  syv.  Hun  bor  i 
Polos  Verdes  1.  ward  i  Californien. 


Biskoppen 
smilede,  så 
mig  ind  i 
øjnene  og 
sagde:  „Jeg 
har  bedt,  for 
at  finde  en 
lærer  til  de 
unge  piger, 
og  Herren 
har  vist  mig 
hertil. "  Jeg 
sagde  at  han 
måtte  være 
skør. 


MORMONOPLEVELSE 


„DU  ER  ANHOLDT!" 


Walter  M.  Horne 


Den  25.  juli  1928  søgte  jeg  undersøgere  i  en  gade  i 
Heilbronn  i  Tyskland.  Dengang  behøvede  missionær- 
erne ikke  at  arbejde  side  om  side  hele  tiden,  og  jeg  søg- 
te ofte  undersøgere  på  den  ene  side  ad  gaden,  mens 
min  kammerat  arbejdede  på  den  anden  side. 


Da  jeg  gik  videre  til  det  næste  hus,  så  jeg  en  mand 
sidde  på  en  stol  ved  fortorvet.  Han  stirrede  fjentligt  i 
retning  af  mig.  På  tidspunkt  var  mange  mennesker  i 
Tyskland  mistroiske  overfor  missionærerne,  så  det 
tænkte  jeg  ikke  videre  over. 

SYV  MENNESKER 

vidnede  imod  mig.  Jeg  begyndte  at  forestille  mig, 
hvordan  jeg  kom  til  at  tilbringe  adskillige  år  i 

et  tysk  fængsel. 


Mens  jeg  stod  og  talte  med  en  dame  i  døråbningen 
til  en  lejlighed  i  nærheden,  hørte  jeg  nogen  komme  op 
bag  mig.  Jeg  vendte  mig  om  og  fik  øje  på  en  politibe- 
tjent i  uniform.  Jeg  fortsatte  samtalen,  idet  jeg  troede 
at  betjenten  havde  et  ærinde  længere  oppe. 

Han  lagde  til  min  forbløffelse  sin  tunge  hånd  på  min 
skulder  og  drejede  mig  en  omgang,  så  jeg  stod  med 
ansigtet  imod  ham. 

„De  må  følge  med,"  sagde  han  hurtigt.  „De  er 
anholdt!" 

Jeg  søgte  forbavset  at  bevare  fatningen.  Jeg  und- 
skyldte overfor  damen  og  sagde,  at  jeg  ville  komme 
igen  senere. 

„Hvorfor  er  jeg  anholdt?"  spurgte  jeg  politibetjen- 
ten. Han  sagde,  at  jeg  var  anklaget  for  tyveri  og  for  i 
en  lejlighed  at  have  fjernet  et  værdifuldt  ur,  som  var  et 
arvestykke. 

Betjenten  forklarede,  at  den  mand  der  havde  meldt 
mig,  morgenen  før  havde  opdaget  at  uret  var  væk. 
Han  påstod,  at  jeg  var  den  eneste  der  havde  været 
inde  i  bygningen,  foruden  ham  selv  og  hans  familie. 

Jeg  huskede,  at  jeg  havde  været  inde  i  bygningen 
dagen  før.  I  stuen  og  på  første  sal  lå  en  virksomhed, 
men  på  anden  sal  var  der  en  lejlighed.  Da  jeg  kom  ind 
i  huset,  mødte  jeg  en  ung  mand  som  spurgte,  hvor  jeg 
skulle  hen  og  hvem  jeg  skulle  besøge.  Jeg  fortalte,  at 
jeg  ville  ind  i  opgangen  og  tale  med  de  mennesker  der 
boede  dér.  Han  sagde  ikke  mere,  og  jeg  var  gået  op  ad 
trapperne. 

Døren  til  lejligheden  på  anden  sal  stod  lidt  åben. 
Ingen  lukkede  op,  da  jeg  bankede  på,  så  jeg  gik  igen 
og  fortsatte  mit  arbejde  et  andet  sted. 

Jeg  forklarede  dette  til  politiinspektøren,  som  var 
forbavset  over  at  man  havde  anholdt  en  missionær. 

Han  fulgte  mig  derpå  hen  i  den  gade,  hvor  manden 
tidligere  på  dagen  havde  siddet  og  stirret  på  mig.  En 
ung  mand,  der  stod  ved  siden  af  manden,  så  ud  til  at 
være  ilde  berørt,  men  han  sagde  ja,  da  politiinspektø- 
ren spurgte  om  jeg  var  den  omtalte  tyv. 

På  politistationen  blev  jeg  fulgt  ind  på  chefens  kon- 
tor, politiretten  der  bestod  af  nogle  mennesker  i  civil 
og  nogle  uniformerede  betjente,  sad  og  ventede  på 
mig.  I  et  hjørne  sad  syv  mennesker,  som  bevidnede  at 
de  havde  set  mig  gå  ind  i  bygningen. 


Under  det  timelange  forhør,  besvarede  jeg  ethvert 
spørgsmål  ærligt  og  direkte,  med  en  bøn  i  hjertet  om  at 
Herren  ville  hjælpe  mig. 

Så  vidnede  de  syv  imod  mig.  Alle  sagde,  at  jeg  var 
den  eneste  der  var  gået  ind  i  bygningen  til  lejligheden 
på  anden  sal  dagen  før,  bortset  fra  familien.  Jeg  be- 
gyndte at  forestille  mig,  hvordan  jeg  kom  til  at  tilbrin- 
ge adskillige  år  i  et  tysk  fængsel. 

Politiinspektøren  spurgte,  om  jeg  havde  noget  at 
sige  til  mit  forsvar.  Jeg  bad  en  brændende  bøn  om 
hjælp,  før  jeg  sagde  noget,  i  begyndelsen  lidt  tøvende 
på  mit  gebrokne  tysk.  Jeg  fortalte  de  tilstedeværende, 
hvorfor  jeg  var  i  Tyskland,  og  forklarede  min  mission. 
Pludselig  begyndte  jeg  at  forkynde  evangeliet.  Jeg  blev 
grebet  af  en  mærkelig  fornemmelse.  Lidt  efter  lidt 
mistede  jeg  kontrollen  over  min  tunge,  mine  arme  og 
mine  ansigtsmuskler. 

Helligånden  var  kommet  mig  til  undsættelse.  Jeg 
begyndte  at  tale  sproget  flydende,  med  stor  selvtillid 
og  kraft.  Da  jeg  sluttede  mit  vidnesbyrd  45  minutter 
senere,  var  jeg  ved  at  falde  om  af  udmattelse.  Der  var 
fuldstændig  tavshed  i  lokalet  i  et  helt  minut. 

Så  sagde  politiinspektøren  ganske  enkelt:  „Denne 
mand  har  ikke  taget  uret." 

Han  stillede  mig  en  masse  spørgsmål  om  mig  selv  og 
om  kirken.  Fjendtligheden  i  lokalet  var  forsvundet. 
Derpå  vendte  han  sig  om  imod  en  betjent  og  sagde: 
„Følg  denne  unge  mand  hjem  til  hans  værelse  og  un- 
dersøg hans  ejendele.  Hvis  du  ikke  finder  noget  ur  - 
og  det  er  jeg  sikker  på  at  du  ikke  gør  -  så  lad  ham  gå. 
Lad  os  få  en  ende  på  dette  fjolleri." 

Jeg  fulgtes  med  betjenten  tilbage  til  mit  logi,  og 
besvarede  de  mange  spørgsmål  han  stillede  mig.  Ind- 
en vi  nåede  hjem  til  mig,  havde  jeg  i  korthed  forklaret 
missionærprogrammet,  fortalt  ham  om  Mormons  Bog 
og  vores  tro  på  Herren. 

Betjenten  fandt  to  ure  i  min  kommodeskuffe.  Det 
ene  var  mit  gamle  ur,  der  var  gået  i  stykker,  og  det  an- 
det et  billigt  ur,  som  tilhørte  min  kammerat.  Da  betjen- 
ten gik,  sagde  han  at  jeg  bare  skulle  komme  til  ham, 
hvis  jeg  nogensinde  fik  brug  for  hjælp,  mens  jeg  var  i 
Heilbronn.  Jeg  drog  et  lettelsens  suk  i  bøn  og  taknem- 
melighed. Helligånden  havde  vist  sin  kraft  på  en  mira- 
kuløs måde.  Jeg  glemmer  aldrig  den  dag.  □ 

HVERT  ENESTE  BARN 

I  MIN  KLASSE 
SKULLE  UNDERVISES 


Robert  så  mere  og  mere  bekymret  ud 


Dixie  Casper  Nelson 


Det  begyndte  som  en  al- 
mindelig primarylektie. 
Jeg  stod  foran  mine  8- 
årige  drenge  og  piger,  og  fortalte 
dem  en  historie  om  én  af  profeter- 
ne i  disse  sidste  dage.  Da  jeg  var 
færdig,  stillede  jeg  spørgsmål  om 
den  historie,  jeg  netop  havde  for- 
talt dem.  Alle  i  klassen  ønskede  at 
besvare  mit  spørgsmål  -  allesam- 
men, undtagen  Robert. 

Jeg  syntes  ikke,  at  det  var  særlig 
vigtigt.  Han  var  ny  i  klassen  og 
jeg  troede,  at  han  bare  var  genert 
ved  at  sige  noget  den  første  dag. 
Men  da  børnene  havde  svaret  og 
vi  talte  om  deres  svar,  lagde  jeg 
mærke  til  at  Robert  så  mere  og 
mere  bekymret  ud.  Han  forstod 
ikke  hvad  vi  talte  om. 

Ugen  før  var  det  ikke  lykkedes 
for  mig  at  blive  færdig  med  hele 
den  lektie,  jeg  havde  forberedt. 
Jeg  vidste,  at  jeg  heller  ikke  havde 
megen  tid  tilbage  nu,  så  jeg  blev 
enig  med  mig  selv  om  ikke  at  lade 
de  andre  børn  vente,  til  jeg  havde 
forklaret  det  hele  endnu  engang 
for  Roberts  skyld. 

Jeg  besluttede  mig  til  at  fortsæt- 
te lektien.  Jeg  sagde  til  mig  selv,  at 
vi  sikkert  nok  ville  komme  ind  på 
den  samme  tanke  igen  en  anden 
gang. 

Jeg  tog  et  hurtigt  overblik  over 


klassen,  for  at  sikre  mig  at  alle  de 
andre  havde  forstået.  Da  mit  blik 
ramte  Robert,  stod  mit  hjerte  nær- 
mest stille.  Det  var  et  øjeblik  som 
om  at  hans  ansigt  forsvandt,  og 
jeg  så  i  stedet  for  min  3-årige  søn, 
Sam.  Jeg  stod  forbløffet  og  stirre- 
de på  Robert,  som  om  jeg  forvent- 
ede at  forvandlingen  ville  ske 
igen.  Men  det  gjorde  den  hverken 
dengang  eller  siden. 

Da  jeg  om  aftenen  tænkte  over 
denne  hændelse,  fik  jeg  samvittig- 
hedsnag over  hvad  jeg  havde 
gjort.  Jeg  så  pludselig  fem  år  frem 
i  tiden.  Sam  sad  på  Roberts  stol  og 
der  stod  en  anden  lærer  i  stedet 
for  mig.  Hun  fortalte  den  samme 
historie,  som  jeg  havde  fortalt,  og 
fik  den  samme  reaktion  fra  min 
søn,  som  jeg  fik  fra  Robert. 

Hun  så  på  Sam  og  blev  klar  over 
at  han  ikke  forstod.  Men  hun  fort- 
satte alligevel  sin  lektie,  idet  hun 
sagde  til  sig  selv:  „Vi  kommer  sik- 
kert tilbage  til  det  samme  igen  en 
anden  gang.  Så  forstår  han  det 
nok." 

Jeg  så  hvordan  Sam  sad  helt  ale- 
ne på  sin  stol,  han  kunne  ikke  en- 
gang nå  gulvet  med  sine  fødder. 
Jeg  iagttog  ham  og  resten  af  klas- 
sen, der  skyndte  sig  videre  med 
lektien,  mens  han  sad  helt  i  vild- 
rede. 

Så  blev  jeg  klar  over  hvilket  ind- 
tryk det  må  have  gjort.  Jeg  havde 
forbigået  et  af  Guds  børn,  blot  for- 
di jeg  ikke  ville  generes.  Jeg  havde 
forpasset  en  vigtig  undervisnings- 


situation. Jeg  havde  haft  mulighed 
for  at  bringe  et  barn  nærmere  sin 
Fader  i  Himlen,  men  jeg  havde 
afvist  det. 
Jeg  glemmer  aldrig  den  lektie 


jeg  lærte  den  dag  -  om  at  først  når 
jeg  har  gjort  mit  bedste  for  alle  de 
børn  jeg  underviser,  kan  jeg  bede 
til  at  mit  barn  får  den  bedste  un- 
dervisning af  en  anden  lærer.  □ 

„Og  om  det  skulle  ske,  at  I  måtte  arbejde  hele  jeres 

liv  .  .  .  og  kun  førte  een  sjæl  til  mig,  hvor  stor  skal  da 

ikke  jeres  glæde  være  med  ham  i  min  Faders  rige!" 

Lære  og  Pagter  18:15 


HISTORIE  FRA  SKRIFTEN 


Herren  havde  givet  Joseph  Smith  mange  åben- 
baringer, og  Joseph  nedskrev  dem  alle.  De 
hellige  på  Joseph  Smiths  tid  besluttede  at 
åbenbaringerne  skulle  samles  i  en  bog,  som  de  kaldte 
Befalingernes  Bog.  Mange  år  senere  fik  den  navnet 
Lære  &  Pagter. 

Jesus  fortalte  Joseph,  at  åbenbarin- 
gerne var  meget  vigtige,  fordi  de  kom  fra  Gud.  Alt  i 
dem  er  sandt. 

Lære  &  Pagter  fortæller  alle,  at 
Jesu  Kristi  sande  kirke  er  på  jorden 
igen.  Den  fortæller  også  om  nogle  af  de  mennesker, 
der  levede,  da  kirken  blev  oprettet. 

Den  fortæller  om  præstedømmet  og  om,  at  retfærdi- 
ge mænd  igen  har  fået  præstedømmets  magt. 


Lære  &  Pagter  lærer  de  hellige  at  dele.  Hellige,  der  de- 
ler, vil  blive  fyldt  med  Helligånden.  Den  fortæller  også 
om  celestialt  ægteskab,  de  tre  riger  i  Himlen,  missione- 
ring og  Helligåndens  gaver. 


Lære  &  Pagter  fortæller  om  Guds  bud,  som  f.eks.  vis- 
domsordet,  tiendeloven  og  om  at  holde  sabbatsdagen 
hellig.  De  hellige,  der  adlyder  disse  bud,  kan  opbygge 
Zion.  De  kan  leve  sammen  med  vor  himmelske  Fader 
og  Jesus  for  evigt. 

Jesus  sagde:  „Ransag  disse  befalinger,  thi  de  er  sande 
og  troværdige,  og  de  profetier  og  forjættelser,  som  de 
indeholder,  skal  alle  gå  i  opfyldelse."  (L&P  1 :37).  Når 
han  siger  „ransag",  betyder  det  at  vi  læse  og  studere 
Lære  &  Pagter  bønsomt. 

De  hellige  på  Joseph  Smiths  tid  var  meget  taknem- 
melige for,  at  vor  himmelske  Fader  havde  skænket 
dem  Lære  &  Pagter.  De  lovede,  at  de  ville  fortælle  an- 
dre mennesker,  at  disse  åbenbaringer  kom  fra  Gud.  Vi 
har  også  et  ansvar  i  vore  dage,  til  at  læse  Lære  &  Pag- 
ter og  dele  den  med  andre  mennesker.  Hvis  vi  holder 
de  befalinger,  der  er  givet  til  os  i  denne  bog,  har  vi 
fået  løfte  om  evigt  liv.  □ 


RANSAG  SKRIFTERNE 


Og  når  I  modtager  disse  ting,  formanerjegjer  til  at 
adspørge  O  ud,  den  evige  Fader,  i  Kristi  navn,  om  disse 
ting  ikke  er  sande;  og  dersom  I  beder  af  oprigtigt  hjerte 
og  med  fast  forsæt  samt  med  tro  på  Kristus,  da  vil  han 
åbenbare  sandheden  deraf  for  jer  gennem  Helligånd- 
ens kraft  (Moroni  10:4). 


FÆLLESTID 


Anvisninger 

1 .  Klip  alle  bogtitlerne  ud. 

2.  Se  på  indholdsfortegnelsen  i  Mormons  bog  og  læg 
titlerne  op  i  den  rigtige  rækkefølge. 

3.  Benyt  stikordsregistret  til  at  finde  de  navne  og 
historier,  som  nævnes  herefter.  Skriv  så  navnet  på  den 
bog,  hvor  de  forskellige  historier  om  de  nævnte 
personer  findes.  Bemærk:  I  stikordsregistret  står  bo- 
gens navn  med  mørkere  bogstaver  end  omtalen  af 
historien. 


Ved  du,  hvad  de  femten  bøger  i  Mor- 
mons Bog  hedder?  Kan  du  nævne 
dem  i  den  rigtige  rækkefølge?  Ved  du, 
hvordan  man  finder  en  bestemt  histo- 
rie i  Mormons  Bog?  Den  følgende  aktivitet  kan  hjælpe 
dig  med  at  finde  enhver  bog  i  Mormons  Bog,  og  til  at 
lede  efter,  og  finde  en  bestemt  historie  i  den. 

Somme  tider  leder  vi  på  en  anden  måde,  for  at  finde 
svaret  på  et  spørgsmål.  Moroni  talte  om  dette.  I  Moroni 
1 0:5  fortæller  han  os,  at  når  vi  leder  efter  sandheden  i 
det  vi  læser,  så  vU  Helligånden  lade  os  føle,  at  det  vi 
læser  er  sandt. 


Pat  Graham 


Navn 

Alma,  den  første 
overdommer 
Ammon,  Mosiahs  søn 

Mormon,  forkortede 

optegnelserne 

Moroni,  den  sidste  nephit 


Samuel,  lamanitisk  profet 


Historie 

Han  blev  hjælpeløs  og 
ude  af  stand  til  at  tale 
Han  reddede  kongens 
hjorde 

Han  skrev  et  brev  vedrør- 
ende dåb  for  små  børn 
Han  har  befalet  mig  at 
forsegle  optegnelserne 
og  udtydere 

Mange  prøvede  at  dræbe 
ham 

Idéer  til  fællestiden 

1 .  Få  børnene  til  at  lave  deres  egen  Mormons  Bog 
historiebog.  Skriv  bogtitlerne  på  hver  sit  stykke  papir. 
Lad  derpå  børnene,  med  deres  egne  ord,  skrive  histori- 
er om  de  mennesker,  de  har  lært  om  i  hver  bog. 


2.  Fortæl  beretninger  om  svar  på  bønner,  som  kom 
ved  at  læse  i  skrifterne.  Tal  om  at  bøn  er  en  af  måderne 
vi  kan  benytte,  når  vi  taler  til  Gud,  og  at  en  af  måderne 
han  taler  til  os  på  er  gennem  skrifterne. 

HELTE  OG  HELTINDER 


Jane  McBride  Choate 


GEORGE  Q.  CANNON 


„Jeg  havde  ikke  ord  til  at  beskrive  min  lykke,"  skrev 
George  Q.  Cannon,  da  han  var  færdig  med  at  over- 
sætte Mormons  Bog  til  hawaiiansk.  Han  fortalte  også, 
at  „oversættelsens  ånd  hvilede  over  ham",  da  han 
oversatte  bogen. 

George  Q.  Cannon  blev  født  i  England,  i  Liverpool 
den  1 1  Januar  1 827.  Da  han  var  1 3  år,  blev  han  og  to 
andre  børn  i  familien  døbt  og  medlemmer  af  Jesu  Kristi 
Kirke  af  Sidste  Dages  Hellige,  fordi  hans  onkel,  ældste 
John  Taylor,  havde  undervist  familien.  Han  var  den- 
gang en  ung  mand  og  missionær  i  England.  Georges 
forældre  var  blevet  døbt  et  par  måneder  før.  I  1842  sej- 
lede George  sammen  med  sin  familie  til  Amerika,  hvor 
de  tilsluttede  sig  de  hellige  i  Nauvoo.  Hans  mor  døde 
ombord  på  skibet  og  hans  far  døde  to  år  efter  under  en 
forretningsrejse.  Men  alle  deres  børn  drog  over  sletter- 
ne til  Utah. 

I  1 850  kaldte  præsident  Brigham  Young  George,  som 


dengang  var  23  år,  til  en  mission  på  Sandwich-øerne 
(Hawaii).  Ældste  Cannon  havde  meget  svært  ved  at 
forstå  det  sprog,  som  størstedelen  af  folket  talte,  men 
på  grund  af  sin  tro  på  Herren  og  sit  store  ønske  om  at 
tjene  ham,  overvandt  han  sin  frygt.  Han  lod  aldrig  en 
anledning  gå  fra  sig  til  at  tale  med  folk,  og  han  blev 
stadig  bedre  til  at  forstå  sproget. 

George  følte  sig  ensom  og  fik  hjemve,  som  så  mange 
unge  missionærer  der  er  væk  hjemmefra.  Han  skrev  i 
sin  dagbog:  „Så  var  det  at  jeg  opdagede  værdien  af 
Mormons  Bog.  Jeg  havde  altid  elsket  dén  bog.  Men 
dér  lærte  jeg  mere  end  nogensinde  at  sætte  pris  på 
den.  Hvis  jeg  havde  tendens  til  at  føle  mig  ensom, 
manglede  Ånden  eller  fik  hjemve,  behøvede  jeg  bare 
at  s\å  op  i  denne  hellige  bog  for  at  finde  trøst,  fornyet 
styrke  og  Åndens  tilkendegivelser  i  rigt  mål.  Jeg  kan 
især  anbefale  bogen  til  dem,  der  er  væk  hjemmefra  på 
en  mission." 

Skønt  nogle  af  hans  kammerater  hverken  kunne 
lære  sproget  eller  værdsatte  Hawaiis  kultur,  og  rejste 
hjem  efter  et  par  måneder,  havde  George  en  særlig 
fornemmelse  for  at  undervise  folket  på  disse  øer.  Meg- 
et af  den  mad,  han  fik  serveret,  smagte  mærkeligt  og 
havde  sære  navne.  Så,  for  ikke  at  være  uhøflig  overfor 
sine  nye  venner,  bad  George  dem  om  at  lave  poi  -  en 
almindelig  ret  på  Hawaii,  tilberedt  af  tarorødder  -  han 
syntes  at  den  smagte  sødt. 

Engang,  da  han  ikke  havde  ret  mange  penge,  bad 
han  til  Herren  om  hjælp.  Hans  bønner  blev  besvaret 
ved,  at  et  ung  ægtepar  bad  ham  om  at  vie  dem,  og  helt 
uventet  betalte  de  ham  for  det. 

Ældste  Cannon  og  andre  ældster  helbredte  mange 
ved  hjælp  af  præstedømmets  kraft,  de  gengav  blandt 
andet  en  blind  mand  synet.  Han  havde  været  blind  i 
30  år. 

Da  George  Cannon  opdagede,  at  Mormons  Bog  ikke 

fandtes  på  hawaiiansk,  besluttede  han  at  oversætte 
den.  Det  lykkedes  ham  at  blive  færdig  med  arbejdet 
den  22.  juli  1 853,  kun  to  et  halvt  år  senere. 

Kort  efter  at  ældste  Cannon  var  kommet  hjem,  fik 
han  sin  anden  missionskaldelse  af  Brigham  Young. 
Denne  gang  skulle  han  til  Californien  for  at  udgive  den 
nyoversatte  Mormons  Bog. 

Mens  han  var  der,  udgav  han  også  en  avis  - 
Western  Standard. 

I  1860  blev  ældste  Cannon  ordineret  til  apostel  af 
præsident  Young.  Som  medlem  af  de  Tolvs  Kvorum 
blev  han  kaldet  til  at  præsidere  over  den  europæiske 
mission.  Senere  var  han  førsterådgiver  til  præsidenter- 
ne John  Taylor,  Wilford  Woodruff  og  Lorenzo  Snow. 

Da  han  mange  år  efter,  tænkte  tilbage  til  sin  mission 
på  Hawaii,  skrev  han:  „Jeg  har  ingensinde  nydt  en  dej- 
ligere, renere  og  større  sjæleglæde  end  jeg  gjorde  un- 
der min  første  mission."  □ 

BARE  FOR  SJOV 


NEPHI  BYGGER  ET  SKIB 

Becky  Morgan  og  Sally  Hanna 

Da  Herren  bad  Nephi  om  at  bygge  et  skib,  fremstillede  Nephi  selv  sit  værktøj. 

Slå  en  ring  om  det  værktøj,  som  Nephi  kan  have  haft  i  sin  tid, 

og  farvelæg  billederne  (se  Jakobs  Bog  i  Mormons  Bog). 

JAKOBS  BOG 


Julie  Wardell 


Sæt  ordene  sammen  med  den  rigtige  beskrivelse. 


I .  Det  forædlede 

a.  Havde  et  stærkt  vidnesbyrd 

oliventræ 

om  Kristus  og  ville  ikke 

fornægte  ham  overfor 

Sherem 

2.  Sherem 

b.  Jakob  sagde,  at  de  var 

mere  retfærdige  end 

nephiterne 

3.  Plader 

c.  Repræsenterede  Israels  hus 

i  lignelsen 

4.  Lamaniter 

d.  Jakobs  søn 

5.  Nephi 

e.  Troede  ikke  på  Kristus  og 

bad  om  et  tegn 

6.  Zenos 

f .  Vanskelige  at  skrive  på 

7.  Jakob 

g.  Befalede  sin  bror,  Jakob, 

at  skrive  på  pladerne  og 

opbevare  dem 

8.  Enos 

h.  Jakob  fortalte  denne  pro- 

fets lignelse  om  det  forædlede 

og  det  vilde  oliventræ. 

HVAD  HED 
DENNE  PROFET? 


JennaVee  Allgrunn 


1 .  Han  forkyndte  omven- 
delse for  folk  i  Jerusalem 


2.  Han  førte  sin  familie  til 
det  forjættede  land 


3.  Han  så  livets  træ  i  en 
drøm 


4.  Han  velsignede  sine 
børnebørn 

MORMON  NOTITS 


INGEN  KAN  TJENE 

(MATTÆUS  6.-24) 

ALDRIG  MERE 


Elaine  Vaughn 


Jeg  kiggede  mig  omkring  i  kir- 
kesalen, for  at  se  de  menne- 
sker hvis  navne  biskoppen 
netop  havde  nævnt,  da  han 
bød  en  ny  familie  velkommen  til 
wardet.  Jeg  besluttede  mig  til  at 
præsentere  mig  for  dem  og  lære 
dem  nærmere  at  kende  umiddel- 
bart efter  nadvermødet. 

Jeg  tænkte  på  det  vidnesbyrd, 
søster  Shaw  havde  båret  til  afsked 
ved  et  tidligere  møde.  „Det  er  min 
sidste  søndag  her,"  sagde  hun 
dengang.  „Men  inden  jeg  forlader 
jer,  føler  jeg  mig  inspireret  til  at 
fortælle  en  oplevelse  jeg  har 
haft." 

Sandy  Shaw  havde  boet  i  vores 
ward  i  et  år,  mens  hendes  mand 
gik  i  skole.  Jeg  ved  ikke  hvornår 
jeg  første  gang  lagde  mærke  til 
hende,  men  det  så  ud  til  at  hun  og 
Neva  Gillman,  der  gav  lektien  om 
åndelig  livsførelse,  var  nærmere 
venner. 

Jeg  tænkte  på  det,  som  søster 
Shaw  fortalte. 

„Jeg  føler  mig  tryg  og  afholdt  i 
mit  hjemward,"  sagde  hun.  „Jeg 
har  boet  der  hele  mit  liv.  Da  min 
mand  og  jeg  flyttede  hertil,  var  jeg 
rædselsslagen  ved  tanken  om  at 
komme  til  at  fremmed  ward,  og  i 
flere  uger  havde  jeg  slet  ikke  lyst 
til  at  komme  her.  Men  det  varede 
ikke  længe  før  mit  liv  føltes  tomt 
og  jeg  lovede  mig  selv  at  gå  til  det 
næste  møde. 

Jeg  trådte  meget  frygtsomt  ind  i 
kirken.  Da  folk  gik  til  deres  klas- 
ser, håbede  jeg  på  at  en  eller  an- 


den ville  præsentere  sig  og  vise 
mig,  hvor  jeg  skulle  gå  hen.  Jeg 
vidste  godt,  at  jeg  selv  kunne  tale 
til  en  eller  anden,  men  jeg  kunne 
ikke  få  tungen  på  gled.  Folk  gik 
forbi,  de  talte  med  deres  venner. 
Nogle  smilede  til  mig.  Det  varede 
ikke  længe  før  dørene  var  lukket 
og  forhallen  tom.  Jeg  græd  af  for- 
tvivlelse. Jeg  vendte  mig  om  og 
gik. 

Den  aften  henvendte  jeg  mig  til 
den  eneste,  som  jeg  vidste,  jeg 
kunne  regne  med.  Vor  Fader  i 
Himlen.  Jeg  tryglede:  ,Kære  Fa- 
der. Jeg  har  altid  været  aktiv,  men 
jeg  er  så  nervøs  for  at  komme  i  et 
fremmed  ward.  Jeg  kan  ikke  gå 
derhen  alene.' 

Næste  morgen  åbnede  jeg  døren 
for  en  nervøs,  fremmed,  som  sag- 
de;: ,Hej.  Jeg  hedder  Neva  Gill- 
man. Jeg  ved  ikke  hvorfor  jeg  står 
her,  men  jeg  blev  kraftigt  inspire- 
ret til  at  komme  og  spørge,  om  du 
kunne  tænke  dig  at  følges  med 
mig  til  hjælpeforeningen.' 

Jeg  smilede  gennem  mine  tårer, 
og  bød  hende  indenfor." 

Søster  Shaws  vidnesbyrd  fik 
mig  til  at  ransage  mig  selv.  Hvor 
mange  gange  havde  jeg  set  nye 
mennesker  komme  i  kirke  og  var 
gået  forbi  dem,  fordi  jeg  ikke  vid- 
ste hvad  jeg  skulle  sige,  hvor  jeg 
bare  kunne  have  smilet  til  dem  og 
sagt:  „Hej!"? 

Jeg  gør  det  aldrig  mere!  □ 

Elaine  Vaughn  bor  i  Spokanes  9.  ward  i 
Washington. 


BESØGSLÆRERINDEBUDSKAB 


KOM  TIL 

JESUS 

Formål:  At  hjælpe  os  med  selv  at  komme  til  Kristus 

og  derpå  hjælpe  andre  til  det  samme,  ved  at  være  med 

i  arbejdet  for  at  fuldføre  kirkens  mission. 


Herren  sagde:  „Thi  se,  dette  er  min  gerning 
og  herlighed  -  at  tilvejebringe  udødelighed 
og  evigt  liv  for  mennesket"  (Moses  1:39). 
Jesus  Kristus  har,  gennem  sin  forsoning,  gjort  det 
muligt  for  os  at  arve  evigt  liv.  Til  gengæld  er  det  vort 
ansvar  at  gøre  det  muligt  for  vore  medmennesker 
også  at  opnå  evigt  liv. 

Herren  er  barmhjertig.  Han  vil  lette  vore  byrder  og 
rense  vore  sjæle,  dersom  vi  kommer  til  ham.  Måske 
er  vi  tøvende  eller  være  bange  for  at  gøre  det.  Vi  spe- 
kulerer måske  på,  om  evangeliets  velsignelser  mon 
virkelig  kan  hjælpe  os  med  at  hele  de  sår,  som  kom- 
mer i  et  vanskeligt  ægteskab,  lette  vore  økonomiske 
byrder,  stress  på  arbejdet  og  i  skolen,  lindre  smerter- 
ne under  sygdom,  ved  ensomhed  og  synd. 

Frelseren  kan  faktisk  lette  vore  byrder.  En  søster  har 
fortalt  om  engang,  hvor  hun  bad  til  vor  himmelske 
Fader  nat  og  dag  for  at  få  hjælp  ved  nogle  store  pro- 
blemer. Hun  lærte  til  sidst  at  forstå  „forsoningens 
nødvendighed.  Uden  Frelserens  hjælp,  ville  jeg  bog- 
stavelig talt  aldrig  være  sluppet  af  med  mine  fejl,  så 
jeg  kunne  gå  videre  fremad". 

Hun  overvældedes  af  Frelserens  kærlighed.  „Jeg 
fornemmede  hvordan  jeg  var  blevet  bevogtet  hele  mit 
liv,  og  at  alt  hvad  der  var  sket  tidligere  og  det  som 
ville  ske  mig  i  fremtiden,  uanset  om  det  var  behage- 
ligt eller  smerteligt,  kunne  blive  mig  til  bedste  i  den 
sidste  ende  -  hvis  jeg  ville  acceptere  det  i  tro,"  siger 
hun.  Hun  fyldtes  med  „varme,  fred  og  tilfredshed" 
(Ensign,  september  1977,  s.  50-51). 

Der  findes  intet  problem,  som  Herren  ikke  kan 


hjælpe  os  med,  dersom  vi  kommer  til  ham  i  tro.  Når 
vi  fornemmer  hans  styrke  og  kærlighed,  så  får  vi  lyst 
til  at  styrke  og  velsigne  vore  søskende  og  bringe  sjæle 
til  Gud. 

Vi  kan  hjælpe  til  i  dette  arbejde,  hvis  vi  koncentre- 
rer os  om  de  tre  områder,  der  er  kirkens  mission. 
Præsident  Ezra  Taft  Benson  har  sagt:  „Vi  har  et  hel- 
ligt ansvar  for  at  udfylde  kirkens  trefoldige  mission  - 
1)  at  forkynde  evangeliet  for  verden,  2)  at  styrke  kir- 
kens medlemmer,  hvor  de  end  bor  og  3)  at  fremme 
arbejdet  til  frelse  for  de  døde"  (Stjernen,  aprilkonfe- 
rencen 1986,  s.  79). 

Præsident  Benson  sagde,  at  når  vi  accepterer  forso- 
ningen og  desuden  elsker  vore  søskende,  så  kan  vi 
hjælpe  Herren  med  at  „tilvejebringe  udødelighed  og 
evigt  liv  for  mennesker"  (Moses  1:39).  □ 


Forslag  til  besøgslærerinderne 

1.  Læs  Lære  og  Pagter  18:10-16  og  tal  om  disse 
vers,  der  handler  om  Herrens  kærlighed  til  os  og 
om  den  kærlighed  vi  skulle  nære  for  vore  søskende. 

2. 1,  eller  den  søster  som  I  besøger,  har  måske  lyst 
til  at  give  et  eksempel  på,  hvordan  evangeliet  og  for- 
soningen kan  velsigne  os  og  ændre  vor  tilværelse. 
Giv  søsteren  en  opfordring  til  at  tillade  Frelseren  at 
hjælpe  hende  med  sine  problemer. 

(Se  Familieaften  -  Idé-  og  håndbog,  s.  44-58,  135-142,  221-222, 
hvor  der  er  lektier,  som  omhandler  lignende  emner). 

Ældste  F.  Burton  Howard 

De  Halvfjerds'  første  Kvorum 

„Burt,  ethvert  fjols 
kan  gøre  det  rette. 
Problemet  er  at 
vide  hvad  der  er 
rigtigt/' 


a  jeg  havde 
taget  min  juraeksa- 
men, var  jeg  så 
heldig  at  få  en  stilling 
som  sekretær  ved 
Utahs  højesteret.  Jeg 
lærte  hvordan  retten 
fungerede  og  jeg 
kom  til  at  kende 
dommeren  person- 
ligt. Jeg  husker 
tydeligt  hvordan  jeg 
lyttede  til  begge 
parters  advokaters 
argumenter  for  sager, 
der  gik  imod  hin- 
anden, og  hvordan 
jeg  blev  påvirket, 
først  af  den  ene  og 
så  af  den  anden.  Da 
jeg  nogle  år  senere 
forlod  retten,  mødte 
jeg  tilfældigvis  rets- 
præsidenten, som  jeg 
kendte  godt. 

Vi  kom  til  at  tale  om  de  administrative  udfordringer 
for  at  retten  kunne  fungere.  Min  ven,  dommeren,  var 
træt.  I  løbet  af  få  måneder  ville  han  være  gammel  nok 
til  at  gå  på  pension  og  overlade  de  retslige  stridigheder 
og  kontroverser  til  andre.  Han  antydede,  at  han  alvor- 
ligt tænkte  på  at  trække  sig  tilbage. 

„Hvad  ville  du  sige  til  at  jeg  gik  på  pension?"  spurg- 
te han. 

Selv  om  jeg  godt  kunne  forstå,  hvorfor  han  havde 
lyst  til  at  flygte  fra  de  tunge  ansvar  han  havde  i  retten, 
sagde  jeg:  „Åh  nej,  hr  dommer,  lad  være  med  det.  De 
aner  ikke  hvor  stor  en  trøst  det  er,  at  vide  at  der  er  én  i 
retten,  som  altid  forsøger  at  gøre  det  rette." 

Til  min  overraskelse  blev  han  vred.  Han  hævede 
stemmen  og  sagde:  „Burt,  ethvert  fjols  kan  gøre  det 
rette.  Problemet  er  at  vide  hvad  der  er  rigtigt." 

Min  ven  havde  netop  fortalt  mig  om  sin  største  be- 
kymring som  dommer.  Han  sagde,  at  selv  om  ikke  alle 
anvender  loven  i  sin  adfærd,  så  er  det  ikke  så  svært  at 
gøre  det,  når  først  loven  er  etableret.  Det,  som  er 
svært,  er  at  afgøre  det  rette,  og  træffe  beslutninger 
mellem  to  konkurrerende,  tiltalende  og  velbegrundede 
alternativer  fremlægges  af  intelligente  advokater.  Det 
vanskeligste  for  ham  var  at  afgøre,  hvilken  en  af  dem 
der  repræsenterede  sandheden. 

Vanskeligt  at  vælge 

Er  det  ikke  også  det  samme  i  vores  liv?  Det  er  svært 
at  vælge  eller  vide  hvad  vi  skal  gøre,  hver  gang  vi 
kommer  til  et  af  de  utallige  vejkryds,  som  vi  møder 
hver  eneste  dag  i  livet.  Det  gælder  især,  når  de  valg,  vi 
stilles  overfor,  virker  lige  gode. 

Lad  mig  nævne  et  eksempel.  Forestil  dig,  at  du  har 
søgt  job  i  måneder.  Du  har  lånt  penge  til  en  bil,  og 
hvis  du  ikke  snart  får  et  job,  vil  banken  kræve  at  få  ud- 
leveret bilen.  Det  er  en  tidlig  novembermorgen  og  det 
regner.  Du  er  på  vej  til  en  samtale,  angående  det  mest 


lovende  job  du  nogensinde  har  haft.  Men  du  er  sent 
på  den  -  og  hvad  mere  er,  benzinmåleren  viser,  at  du 
lige  har  benzin  nok  til  at  nå  bestemmelsesstedet,  hvis 
du  er  heldig. 

Du  sætter  farten  ned,  da  du  kommer  til  et  trafiklys 
og  ser  en  ven  stå  ved  busstoppestedet  i  regnen. 
Du  ved,  at  dersom  du  tager  din  ven  med,  så  vil  du 
være  endnu  senere  på  den.  Du  ved  også,  at  dersom 
du  kører  hurtigere  end  du  må,  kan  du  nå  det  til  den 
aftalte  tid,  men  hvis  du  får  endnu  en  bøde  for  at 
overtræde  hastighedsgrænsen,  så  vil  du  miste  dit 
kørekort. 

Du  skal  selvfølgelig  træffe  en  beslutning,  men  hvad 
gør  du?  Hvis  hver  sag  kunne  overvejes  hver  for  sig, 
ville  ingen  formodentlig  være  i  tvivl  om  hvad  de  burde 
gøre.  Du  bør  selvfølgelig  ikke  bryde  landets  love  og 
køre  for  hurtigt.  Du  skulle  naturligvis  standse  og  fylde 
benzin  på. 

Du  bør  hjælpe  din  ven,  og  jobbet  er  så  vigtigt  for  din 
økonomi  og  lykke,  at  du  bør  gøre  dig  enhver  ærlig  an- 
strengelse for  at  få  det.  Men  hvad  gør  du?  Enten  stop- 
per du  eller  også  gør  du  det  ikke?  Enten  sætter  du  far- 
ten op  eller  lader  være.  Betyder  det  noget  at  du  bryder 
loven?  Betyder  det  noget  om  du  får  det  job?  Betyder 
det  noget  om  du  mister  dit  kørekort?  Betyder  det  noget 
om  du  lader  din  ven  i  stikken?  Er  der  skjulte  og  ufo- 
rudsete konsekvenser  ved  at  tage  chancen  og  løbe  tør 
for  benzin  eller  ved  at  køre  for  hurtigt?  Kan  det  også  få 
evige  følger? 

I  sådanne  tilfælde  kan  det  være  svært  at  vide,  hvad 
man  skal  gøre.  Og  følgerne  af  forkerte  valg  kan  virke 
permanent  og  være  uafvendelige. 

Hvis  man  er  lige  ved  at  synde,  standser  et  forkert 
sted  eller  helt  lader  være  med  at  stoppe,  hvis  man  er 
ulydig  mod  eller  ser  bort  fra  morallove  eller  landets 
love  -  blot  en  eller  dem  alle  -  kan  det  påvirke  vort  livs 
kurs.  Hvordan  kan  vi  så  finde  den  rette  kurs?  Og  hvis 
vi  har  fundet  den,  hvordan  bevarer  vi  den  så? 


V. 


ed  at  tillade  os  at  opdage  hvor  vi 
har  vort  hjerte,  som  et  resultat  af  de  frie 
valg  vi  træffer,  hjælper  han  os  til  at  se 
hvem  vi  virkelig  er. 


Udfordringen  ved  at  efterleve  evangeliet 

Det  er  forholdsvis  let  at  holde  sig  på  den  lige  og 
snævre  sti,  når  der  ikke  er  megen  trafik,  og  når  vejen 
er  afmærket.  Men  langs  vejen  møder  vi  ofte  andre, 
som  udøver  deres  handlefrihed.  Og  selv  om  vi  ikke 
ønsker  det,  så  opdager  vi,  at  deres  krav  og  forventnin- 
ger påvirker  vores  adfærd  og  valg.  Vi  stilles  på  prøve, 
når  en  af  vennerne  siger:  „Kom  nu,  det  er  helt  i  orden, 
alle  gør  det,"  eller  „ingen  vil  få  noget  at  vide." 

Det  er  svært  i  forvejen  at  være  forberedt  på  ethvert 
af  livets  spørgsmål,  og  det  er  aldrig  nemt  at  anvende 
det  vi  ved,  når  vi  står  overfor  valgene.  Udfordringerne 
ved  efterlevelsen  af  evangeliet  kommer  ikke  til  os  som 
følge  af  vort  eget  valg  men  i  situationer  som  vi  ikke  har 
fuld  kontrol  over. 

Det  er  fordi,  mange  af  vore  daglige  valg  er  nye  for 
os,  vi  har  ikke  set  noget  fortilfælde.  Vi  må  hver  især 
finde  og  følge  vores  egen  kurs  i  kampen  for  at  efterleve 
fuldkommenhedens  principper.  Selv  om  vi  kan  hente 
megen  hjælp  i  skrifterne  og  drage  nytte  af  andres  erfa- 
ringer, er  kendsgerningen  dog  den,  at  vi  udsættes  for 
mange  ensomme  stunder  i  livet,  hvor  den  enkelte 
alene  må  beslutte  sig  til  hvad  de  vil  gøre  eller  ikke 
gøre. 

Herren  ved  naturligvis  alt  dette,  og  jeg  er  helt  sikker 
på,  at  han  ønsker  at  det  skal  være  således.  Han  siger 
for  eksempel:  „Thi  se,  det  er  ikke  passende,  at  jeg 
giver  befaling  i  alle  ting;  thi  den,  som  skal  tvinges  til 
alt,  er  en  lad  og  ikke  en  klog  tjener,  hvorfor  han  ingen 
belønning  får. 

Sandelig  siger  jeg:  Menneskene  burde  virke  med 
iver  for  en  god  sag  og  gøre  mange  ting  af  egen  fri  vilje 
og  udøve  megen  retfærdighed. 

Thi  kraften  dertil  har  de  i  sig,  hvorved  de  kan  handle 
efter  egen  fri  vilje.  Og  dersom  menneskene  gør  det 
gode  skal  de  ingenlunde  miste  deres  løn"  (L&P 
58:26-28). 


Det  er  med  andre  ord  meningen,  at  vi  skal  kunne 
styre  vores  liv  ganske  godt  selv.  På  de  områder,  hvor 
vi  ingen  befalinger  har  fået,  skal  vi  kunne  styre  os  selv. 
Det  betyder,  at  vi  ikke  bliver  styret  eller  får  befalinger 
fra  Himlen  på  disse  områder,  hvad  enten  vi  kunne 
ønske  det  eller  ej. 

Vi  bliver  simpelthen  stillet  på  prøve.  Herren  siger: 

„Og  jeg  befaler  jer,  at  I  skal  afstå  fra  alt  ondt  og 
holde  fast  ved  alt  godt,  at  I  må  leve  af  hvert  ord,  der 
udgår  af  Guds  mund. 

Thi  de  trofaste  skal  han  give  linie  på  linie  og  bud  på 
bud,  og  derved  vil  jeg  prøve  og  undersøge  jer. 

...  thi  jeg  har  besluttet  i  mit  hjerte,  siger  Herren,  at 
prøve  jer  i  alt,  om  I  vil  forblive  tro  i  min  pagt  til  døden, 
så  I  kan  findes  værdige. 

Thi  om  I  ikke  forbliver  i  min  pagt,  så  er  I  mig  ikke 
værd"  (L&P  98:11-12,  14-15). 

Det  kan  være  svært  at  vide  hvad  der  er  rigtigt 

Ifølge  den  jordiske  prøvestand  kræves  det,  at  Guds 
børn  træffer  bevidste  valg.  Hvis  det  ikke  var  således, 
kunne  vi  ikke  vise,  hvem  vi  egentlig  er  og  hvad  vi  vir- 
kelig ønsker. 

Det  er  netop  det  område  -  hvor  der  ikke  givesnoget 
bestemt  råd  eller  nogen  befaling,  hver  vi  ikke  ved 
hvad  vi  skal  gøre  og  hvordan  -  jeg  taler  om.  Det  var 
netop  det  område  min  ven  fra  højesteret  talte  om  da 
han  sagde,  at  „det  svære  er,  at  vide  hvad  der  er  rig- 
tigt". 

Gennem  hele  vort  liv  vil  det  blive  krævet  af  os,  at  vi 
vælger  mellem  pligt  eller  forpligtelser  og  mere  eller 
mindre  tiltalende  alternativer.  Skal  vi  se  tv  eller  gå  ud 
som  besøgslærerinder?  Skal  vi  tilbringe  tiden  sammen 
med  familien  eller  vennerne?  Skal  vi  læse  i  skrifterne 
eller  en  roman?  Skal  vi  lade  vore  børn  blive  hjemme 
eller  tage  dem  med  os?  Skal  vi  stifte  gæld  eller  klare  os 
uden  at  købe?  For  hvert  eneste  af  disse  valg,  udeluk- 


31 


32 


D, 


a  nephiterne  havde  været 
sammen  med  Frelseren  en  enkelt  dag, 
forstod  de  nødvendigheden  af  at 
guddommen  greb  ind  i  deres  liv. 


ker  vi  andre  muligheder.  Hvis  vi  ikke  gjorde  det,  ville 
det  jo  ikke  være  nogen  prøvelse.  Han,  der  udarbejde- 
de frelsesplanen,  lavede  det  på  den  måde.  Ved  at  tilla- 
de os  at  opdage  hvor  vi  har  vort  hjerte,  som  et  resultat 
af  de  frie  valg  vi  træffer,  hjælper  han  os  til  at  se  hvem 
vi  virkelig  er. 

Det  er  ofte  påkrævet  at  vælge  mellem  to  gode  mulig- 
heder. Det  er  ét  af  paradokserne  i  evangeliet.  For  eks- 
empel: Den  tid,  vi  bruger  på  en  særlig  kaldelse,  står  i 
direkte  forhold  til  hvor  meget  godt  vi  gør.  En  biskop 
gør  meget  godt,  når  han  besøger  et  medlem  i  nød.  Han 
gør  ti  gange  så  meget  godt,  dersom  han  besøger  ti 
medlemmer  i  nød.  Hvor  megen  tid  bør  han  så  bruge 
på  besøg?  Vi  kommer  Herren  nærmere  ved  at  studere 
og  meditere  over  skrifterne.  Vi  kommer  ham  endnu 
nærmere,  hvis  vi  studerer  mere  ihærdigt  og  mediterer 
endnu  dybere.  Hvor  meget  skulle  vi  så  studere?  En 
god  far  tilbringer  megen  tid  med  sin  familie.  En  bedre 
far  tilbringer  mere  tid  sammen  med  sin  kone  og  har 
regelmæssigt  en  aften  alene  sammen  med  hende. 

Men  hvor  går  grænsen?  Hvornår  er  nok,  nok  -  og 
mere,  for  meget?  Hvordan  kan  vi  vide,  om  vi  er  aktive 
nok,  hjælper  andre  tilstrækkeligt,  har  tilstrækkelig 
meget  kærlighed,  er  nok  hjemme  eller  om  balancen 
trænger  til  at  justeres?  Aristoteles  sagde  engang: 

„Det  er  ingen  nem  opgave  at  være  god.  For  ligegyl- 
digt hvad,  så  er  det  ingen  nem  opgave  at  finde  den 
gyldne  middelvej  .  .  .  Enhver  kan  blive  vred  -  det  er 
let  -  eller  give  eller  bruge  penge.  Men  at  gøre  det  over- 
for det  rigtige  menneske,  i  den  rette  udstrækning,  på 
det  rette  tidspunkt,  med  det  rette  motiv  på  den  rigtige 
måde,  det  er  ikke  for  alle  og  enhver,  og  heller  ikke 
nemt.  Derfor  er  godhed  både  sjældent  og  prisværdigt 
og  ædelt"  („Man  and  Man:  The  Social  Philosophers", 
The  World's  Great  Thinkers,  volume  II,  edited  by  Saxe 
Cummins  and  Robert  N.  Linscott,  New  York:  Random 
House,  1947  s.  352a). 

Ville  en  mand  være  en  bedre  ægtemand,  dersom 


han  tilbragte  hver  eneste  aften  hjemme  sammen  med 
sin  kone?  Kunne  han  være  en  bedre  ægtemand,  der- 
som han  ingen  børn  havde,  og  derfor  kunne  hellige 
hende  al  sin  fritid?  Svaret  er  et  rungende  nej!  Ingen  - 
hverken  mand,  kone,  børn  eller  kirke  -  har  krav  på 
et  andet  menneskes  fulde  tid.  Børn,  som  har  al  deres 
forældres  opmærksomhed,  vil  stå  i  skyggen  og  blive 
afhængige.  Kirken  med  en  fuldtidsbiskop,  ville  have 
et  betalt  præstedømme,  og  ville  gøre  en  ende  på  sig 
selv,  fremfor  at  være  en  guddommelig  organisation, 
beregnet  på  at  hjælpe  hvert  enkelt  Guds  barn  til  at 
blive  fuldkommen. 

En  ønskværdig  balance 

Den  rette  balance  varierer,  alt  efter  hvert  enkelt 
kirkemedlems  særlige  behov  og  evner.  Men  et  sted 
mellem  at  hellige  al  sin  tid  til  en  enkelt  af  disse  store 
formål  -  familien,  kirken,  arbejdet  og  sig  selv,  er  der 
en  ønskværdig  balance,  som  åbenbart  er  nødvendig, 
på  grund  af  den  begrænsede  tid  som  vor  Skaber  har 
givet  os.  Lad  os  ikke  begå  den  fejltagelse  at  kritisere 
den  tilmålte  tid,  vi  har  fået  i  arv  af  vor  Fader.  Vi  må 
hellere  se  på,  hvad  han  ønsker  vi  skal  bruge  den  tid  til, 
vi  har  fået. 

Vi  må  påtage  os  visse  ansvar  i  livet.  Det  er  ikke 
udelukkende  fælles  ansvar,  og  det  skal  det  heller  ikke 
være.  Hver  enkelt  af  dem  kræver  tid.  Det  tager  tid  at 
være  far,  hjælpeforeningspræsidentinde,  forretnings- 
mand, skoleelev.  Det  tager  tid  at  gøre  tjenester.  Der 
kan  ikke  undgå  at  opstå  konflikter.  Men  hemmelighe- 
den i  at  gøre  bedre  på  det  ene  område,  ligger  ikke  nød- 
vendigvis i  at  gøre  det  på  bekostning  af  noget  andet. 
Herren  regnede  ikke  med,  at  det  ville  blive  nemt  i  Zion 
(2  Nephi  28:25).  Hans  mening  var,  at  alt  skulle  gøres 
„med  visdom  og  orden"  (Mosiah  4:27). 

Den  rette  balance  betyder  i  reglen  ikke,  at  vi  skal  gå 
én  vej  og  udelukke  alle  andre  veje.  Det  betyder  snare- 

re,  at  vi  skal  gå  ad  så  mange  veje  som  nødvendigt,  og 
ikke  mere,  ikke  længere  end  vi  bør,  så  vi  ikke  kommer 
langsommere  fremad  på  de  andre  veje,  som  vor  Fader 
i  Himlen  også  forventer  vi  skal  gå.  For  at  det  kan  ske, 
så  er  det  yderst  vigtigt,  at  vi  „er  der  hvor  vi  bør  være, 
når  vi  bør  være  der",  som  ældste  Richard  L.  Evans 
sagde,  og  at  vi  „gør  hvad  vi  skal  gøre,  når  det  bør 
gøres".  For  vi  vil  blive  dømt  efter  de  valg  vi  træffer. 
Og  den  balance  vi  skaber,  gør  os  til  den  vi  er. 


ti 


I  skal  altid  bede" 


Kan  vi  sidste  dages  hellige  nu  forvente  succes,  når  vi 
træffer  beslutninger  eller  forsøger  at  finde  balance  i 
vort  liv?  Som  en  ydmyg  Herrens  tjener,  vidner  jeg 
virkelig  om  at  vi  kan. 

Ved  afslutningen  af  Frelserens  første  dag  i  sin  mis- 
sion blandt  nephiterne,  lærte  han  dem  at  bede.  „Bed 
altid  til  Faderen  i  mit  navn,"  sagde  han. 

„Og  hvad  I  beder  Faderen  om  i  mit  navn,  som  er  ret, 
det  skal  gives  jer"  (3  Nephi  18:19-20). 

Jeg  har  ofte  betragtet  dette  som  den  måske  største 
undervisningssituation,  der  er  optegnet  i  verdenshi- 
storien. Nephiterne  havde  netop  set  deres  byer  blive 
ødelagt,  deres  kære  dø;  de  var  blevet  adskilt  fra  deres 
familier,  de  havde  mistet  hjem  og  verdsligt  gods.  De 
havde  overlevet  oprør  og  rædsler.  De  havde  oplevet 
tre  dage  med  totalt,  uigennemtrængeligt  mørke.  De 
havde,  af  alle  mennesker  på  jorden,  utrolig  meget 
brug  for  at  bede. 

Så  hørte  de  en  røst  fra  oven  og  så  Menneskesønnen 
stige  ned  fra  himlen.  De  hørte  ham  tale  til  dem,  og 
hvert  eneste  ord  må  for  bestandigt  være  prentet  i  deres 
hjerter.  Det  var  under  sådanne  forhold  at  Jesus  Kristus 
lovede  dem,  at  hvad  de  end  ville  bede  Faderen  om, 
som  var  ret,  det  ville  de  få.  Dette  huskede  de,  da  Jesus 
havde  forladt  dem  og  var  steget  til  himmels.  I  skriften 
står  der  at  de  skiltes,  men  hvad  de  havde  set  og  hørt, 


lød  vidt  og  bredt  blandt  folk,  endnu  før  det  var  mørkt. 
Mange  mennesker  arbejdede  hele  natten  igennem,  for 
at  bringe  andre  hen  til  det  sted,  hvor  Jesus  ville  vise 
sig  dagen  efter. 

Og  da  morgenen  kom,  fik  De  Tolv,  der  var  blevet 
udvalgt,  folk  til  at  knæle  ned  og  bede,  således  som  de 
havde  lært  det  dagen  før.  De  bad  med  samme  sind  til 
Faderen  i  Jesu  navn.  De  huskede  hans  løfte  og  bad  om 
det,  som  de  ønskede  sig  mest.  De  kunne  fremfor  alt 
have  bedt  om  at  deres  hjem  måtte  blive  genrejst,  at  de 
måtte  blive  forenet  med  deres  kære,  at  de  syge  og  såre- 
de måtte  blive  raske,  de  kunne  have  bedt  for  deres  le- 
dere og  deres  fjender  -  men  hvad  var  det  de  bad  om? 
I  skriften  står  der  ganske  enkelt  at  „de  bad  om  ...  at 
den  Helligånd  måtte  blive  dem  givet"  (3  Nephi  19:9). 

Nephiterne  har  utvivlsomt  tænkt  på  de  lærdomme, 
som  de  fik  af  selveste  Nephi,  hvor  han  forklarede  Hel- 
ligåndens funktion  og  mål.  Han  havde  jo  sagt: 

„Og  nu,  mine  elskede  brødre,  efter  at  I  er  kommet 
ind  på  den  lige  og  snævre  sti  (hvilket  vil  sige  at  påtage 
sig  kirkens  dåb  og  modtage  syndsforladelse  og  Hellig- 
åndens gave),  vil  jeg  spørge,  om  I  har  gjort  alt?  Se,  jeg 
siger  jer,  nej  .  .  . 

...  I  (må)  stræbe  fremad  med  standhaftighed  i  Kri- 
stus og  have  et  fuldkommen  klart  håb  og  kærlighed  til 
Gud  og  alle  mennesker.  Og  om  I  således  stræber  frem- 
ad og  mætter  jer  med  Kristi  ord  samt  holder  ud  indtil 
enden,  se,  så  siger  Faderen,  skal  I  få  det  evige  liv." 

Og  så  tilføjede  han  det,  som  jeg  synes  er  mest  betyd- 
ningsfuldt: 

„Thi  se,  jeg  siger  jer  atter,  at  dersom  I  vil  betræde 
denne  vej  og  modtage  den  Helligånd,  skal  den  vise  jer 
alt,  kvad  l  skal  gøre"  (2  Nephi  31:19-20;  32:5.  Fremhæv- 
else tilføjet). 

Er  det  derfor  noget  under,  at  nephiterne,  fremfor  alt, 
ønskede  at  få  Helligånden?  For  uden  den  og  evnen  til 
at  vide,  alt  hvad  de  skulle  gøre,  havde  de  intet  håb  om 
at  komme  tilbage  til  deres  himmelske  Fader.  De  havde 

H. 


vis  vi  ikke  beder,  udøver  tro, 
viser  kærlighed,  adlyder  og  holder  vor 
ånds  tabernakel  rent,  har  vi  intet 
krav  på  denne  utrolig  store  gave. 


intet  håb  om  at  kunne  træffe  vellykkede  valg,  som 
kunne  føre  til  lykke  og  evigt  liv.  De  vidste,  at  denne 
uvurderlige  gave  var  Helligånden. 

Da  nephiterne  havde  været  sammen  med  Frelseren 
en  enkelt  dag,  så  forstod  de  -  måske  bedre  end  vi  -  de- 
res prøvelsers  vilkår.  De  fattede  at  det  var  nødvendigt 
at  guddommen  greb  ind  i  deres  liv  for  at  hjælpe  dem 
med  at  finde  vej  hjem. 

Dér  hvor  Herren  ønsker  at  vi  skal  være 

Der  er  sagt  meget  om  Helligånden  i  kirken.  Hver 
eneste  af  os,  der  er  døbt,  har  fået  denne  gave.  Hvis  vi 
er  værdige,  vil  den  adskille  os  fra  alle  andre  menne- 
sker på  jorden  og  gøre  os  anderledes  end  dem  -  samlet 
og  hver  for  sig. 

Hvis  vi  har  været  værdige  og  har  fulgt  Andens  vej- 
ledning, som  tilkendegiver  sig  i  vore  hjerters  følelser, 
kan  vi  uden  tvivl  vide  hvad  der  er  bedst  for  os.  Selv 
om  vi  udsættes  for  prøvelser  og  vanskeligheder,  kan  vi 
trygt  stole  på,  at  vi  er  dér  hvor  Herren  ønsker  at  vi  skal 
være. 

Når  vi  kender  disse  ting,  og  ved  at  vi  for  det  meste 
gør  Herrens  vilje,  så  vil  det  bringe  os  en  fred  og  glæde, 
som  trodser  enhver  beskrivelse.  Intet  andet  folk  på 
jorden  kan  få  denne  velsignelse,  for  den  kommer  kun 
hvis  man  har  Helligånden  hos  sig. 

Jeg  har  lejlighedsvis  haft  tid  til  at  bede  og  meditere, 
før  jeg  handlede  efter  Talsmandens  tilskyndelser.  Men 
jeg  har  endnu  oftere  haft  det  som  Nephi,  hvor  „jeg 
tilskyndedes  af  Anden,  thi  jeg  vidste  ikke  på  forhånd, 
hvad  jeg  skulle  gøre"  (1  Nephi  4:6). 

Herren  sagde  til  Joseph  og  Oliver:  „Og  det  skal  gives 
dig  i  samme  stund,  hvad  du  skal  tale  og  skrive" 
(L&P24:6). 

Til  Thomas  B.  Marsh  sagde  han:  „Gå  derhen,  hvor 
jeg  ønsker  dig,  og  det  skal  gives  dig  af  Talsmanden, 
hvad  du  skal  gøre,  og  hvorhen  du  skal  gå"  (L&P  31:11). 


Hvad  siger  man?  Hvad  skriver  man?  Hvor  går  man 
hen?  Hvad  gør  man?  En  sådan  vejledning  er  uvurder- 
lig, selv  om  den  ikke  gives  så  hyppigt  og  kun  i  nogle  af 
de  beslutninger  vi  træffer  i  livet.  Men  det  løfte,  som 
profeten  Joseph  fik  i  Salem,  Massechusetts,  var  endnu 
mere  omfattende,  han  fik  åbenbaret  hvor  han  „for  det 
meste"  skulle  opholde  sig,  og  det  ville  blive  ham 
tilkendegivet  gennem  Andens  fred  og  kraft  (se 
L&P  111:8).  Og  de  tre  vidner  fik  at  vide,  at  Helligånden 
ville  åbenbare  dem  „alt,  som  er  tjenligt  for  menneske- 
nes børn"  (L&P  18:18). 

Det  er  af  kolossal  betydning.  Derfor  er  det  også  lette- 
re at  forstå  hvorfor  præsident  Marion  G.  Romney  sag- 
de „at  det  er  en  uudsigelig  gave  at  modtage  Helligånd- 
en" (se  „Helligånden",  Den  danske  Stjerne,  august 
1974,  s.  344-347).  Men  det  uudsigelige  betyder  ikke,  at 
man  ikke  kan  forstå  den  eller  takke  ærbødigt  for  den. 
Verden  fatter  måske  ikke,  at  Helligånden  åbenbarer 
„sandheden  i  alle  ting"  (Moroni  10:5).  Men  det  ved  vi 
at  den  gør. 

Herren  sagde  til  profeten  Joseph  Smith: 

„Gud  vil  give  jer  kundskab  gennem  sin  Helligånd, 
ja,  gennem  den  Helligånds  uudsigelige  gave,  der  ikke 
siden  verdens  begyndelse  er  blevet  åbenbaret  førend 
nu, 

og  som  vore  forfædre  længselsfuldt  forventede  skul- 
le åbenbares  i  de  sidste  tider  .  .  .  hvilken  tid  .  .  .  var 
forbeholdt  deres  herligheds  fylde"  (L&P  121:26-27). 

Gaven  er  givet  os,  men  det  er  op  til  os  hvad  vi  vil 
bruge  den  til.  Hvis  vi  ikke  vil  tage  imod  råd,  vil  vi  ikke 
modtage  noget.  Hvis  vi  ikke  beder,  udøver  tro,  viser 
kærlighed,  adlyder  og  holder  vor  ånds  tabernakel  rent, 
har  vi  intet  krav  på  denne  utrolig  store  gave. 

Må  vi  leve,  så  vi  kan  have  Helligåndens  vejledning 
til  at  hjælpe  os  med  at  træffe  kloge  beslutninger,  og 
handle  efter  det,  vi  får  at  vide.  □ 

Fra  en  tale  afholdt  til  en  fireside  ved  Brigham  Young  universitetet. 

DENGANG 

JEG  IKKE  KUNNE  BESVARE 

DERES  SPØRGSMÅL 


Christy  Williams 


Da  jeg  for  tolv  år  siden  var  på  vej  gennem  et 
travlt  forretningscenter,  blev  jeg  standset  af 
to  unge  kvinder,  som  spurgte  om  de  måtte 
tale  med  mig.  ,,]a,  værsågod, "  svarede 

„Hvis  De  døde  i  dag, "  spurgte  de,  „ville 
De  så  komme  i  Himlen?" 

De  må  have  bemærket  min  forbløffelse,  for 
de  åbnede  straks  deres  Bibler  og  citerede  et 
vers  fra  det  Nye  Testamente.  „Alt  hvad  De 
behøver,  at  gøre  for  at  komme  i  Himlen  er 
altså,  "forklarede  de,  „at  tro  på  Herren, 
Jesus  Kristus. " 


Det,  som  så  skete,  piner  mig  stadig.  Jeg  forbløffedes 
ved  deres  lærdom,  og  mine  tanker  fløj  tilbage  til  søn- 
dagsskolen, seminar  og  de  klasser  om  det  Nye  Testa- 
mente, jeg  deltog  i  på  Brigham  Young  Universitetet; 
men  jeg  kunne  ikke  komme  i  tanke  om  ét  eneste  skrift- 
sted, som  kunne  påvise,  at  der  skulle  mere  til  at  kom- 
me ind  i  Guds  rige  end  blot  at  tro. 

De  to  kvinder  citerede  kvikt  andre  skriftsteder,  som 
svarede  til  det  første.  Jeg  kunne  godt  fortælle  dem  no- 
get af  det,  jeg  troede  på,  som  sidste  dages  hellig,  men 
jeg  kunne  ikke  citere  principperne  fra  skrifterne.  De 
blev  ikke  overbevist  og  forlod  mig  kort  efter.  Jeg  fulgte 
dem  med  øjnene,  mens  de  med  raske  skridt  gik  heni- 
mod  den  næste,  der  var  ude  at  købe  ind. 


En  almindelig  illusion 


„Det  er  helt  almindeligt,"  sagde  præsident  Spencer 
W.  Kimball,  „at  have  nogle  få  skriftsteder  oplagret  i 
tankerne,  og  så  får  man  nemt  den  illusion,  at  man  ken- 
der en  hel  del  til  evangeliet." 

Sådan  var  det  for  mig! 

Præsident  Kimball  fortsatte:  „Vi  er  hver  især,  på  et 
eller  andet  tidspunkt  i  vort  liv,  nødt  til  at  udforske 
skrifterne  -  og  ikke  kun  udforske  dem  én  gang,  men 
atter  og  atter  ransage  dem"  (Stjernen,  dec.  1985,  s.  3). 

Denne  oplevelse  gjorde  mig  mismodig  og  jeg  beslut- 
tede aldrig  mere  at  stå  uforberedt.  Jeg  afsatte  en  fast 
tid  til  mine  studier  og  begyndte  så  igen  at  gå  på  opdag- 
else i  evangeliet. 

Hvor  var  det  spændende  at  se  det  samme  mønster 
tegne  sig,  atter  og  atter,  i  det  Nye  Testamente.  Folk 
lærte  om  Kristus,  omvendte  sig,  viste  deres  tro  ved  at 
lade  sig  døbe  ved  nedsænkning  i  vandet,  modtog  Hel- 
ligånden ved  håndspålæggelse  og  fortsatte  så  deres 
udvikling  ved  at  være  lydige. 

Jeg  fattede  især  interesse  for  skriftstederne  om,  hvad 
der  kræves  for  at  komme  i  Himlen.  Jeg  lærte  dem 
udenad  og  forestillede  mig,  at  jeg  var  rede  til  at  møde 
to  unge  kvinder  i  et  indkøbscenter,  bevæbnet  med 
skriftsteder  som  for  eksempel  „Ved  I  ikke,  at  uretfær- 
dige ikke  skal  arve  Guds  rige?"  (1  Kor.  6:9). 

Længslen  efter  et  nærmere  forhold. 

Der  begyndte  imidlertid  at  ske  noget,  som  jeg  ikke 
havde  regnet  med.  Jeg  greb  mig  i  at  sammenligne  min 
adfærd  og  min  indstilling  med  de  sandheder,  jeg  læste 

„Leder  I  efter  mig,  skal  I  finde  mig; 
såfremt  I  søger  mig  af  hele  eders  hjerte. " 
{feremias  29:13.) 


om.  Jeg  følte  stor  ydmyghed  ved  Frelserens  eksempel 
og  kærlighed  -  hans  bønner  til  Faderen,  som  de  står 
skrevet  i  Johannes  evangeliet,  hans  erklæring  om, 
at  være  „kommet,  ikke  for  at  gøre  [sin  egen]  vilje, 
men  hans  vilje,  som  sendte  [ham]."  Jeg  indså,  hvor 
nødvendigt  det  var  for  mig  at  ændre  mit  liv.  Oftere  og 
oftere  befandt  jeg  mig,  ikke  mere  i  en  diskussion  med 
mig  selv,  men  på  mine  knæ  i  bøn.  Jeg  begyndte  at  læn- 
ges efter  et  nærmere  forhold  til  min  himmelske  Fader 
og  hans  Søn  Jesus  Kristus.  Jeg  begyndte  at  søge  en  an- 
den måde  at  forberede  mig  på,  én  som  faktisk  kunne 
lede  mig  til  det  evige  liv! 

Frelseren  taler  til  os  gennem  skrifterne!  Han  belærer 
os  om  sin  vilje.  Jeg  husker  endnu,  da  jeg  i  mit  studium 
kom  til  Johannes  1:12-13: 

„Men  alle  dem,  som  tog  imod  ham,  gav  han  magt  til 
at  blive  Guds  børn,  dem,  som  tror  på  hans  navn. 

De  blev  ikke  født  af  blod,  ej  heller  af  køds  vilje,  ej 
heller  af  mands  vilje,  men  af  Gud." 

Dette  var  det  forhold  som  jeg  ønskede!  Jeg  bad  op- 
rigtigt om,  at  jeg  måtte  få  denne  magt  -  at  jeg  måtte 
blive  født  af  Gud.  Svaret  kom  som  et  voldsomt  ind- 
tryk, som  jeg  skrev  ind  i  min  dagbog  og  har  tænkt  over 
mange  gange:  Hvis  vi  efterlever  budene,  vil  vi  få  magt 
til  at  blive  Guds  sønner  og  døtre. 

Mens  jeg  studerede,  opdagede  jeg,  at  jeg  hver  dag 
kunne  opsøge  skrifterne,  ligesom  den  unge  mand, 
som  kom  til  Mesteren  og  spurgte:  „Hvad  godt  skal  jeg 
gøre  for  at  få  evigt  liv?"  (Matt.  19:16).  Svaret  står  i 
2  Tim.  3:15-16:  ,,Skrifter[ne]  kan  gøre  dig  viis  til  frelse 


.  .  .  [De]  er  gavnlig(e)  til  at .  .  .  belære,  til  at  irettesætte, 
til  at  genoprejse,  til  at  optugte  i  retfærdighed." 

I  nødens  og  trængslernes  stunder 

Jo  mere  regelmæssigt  jeg  læste,  desto  oftere  tyede 
jeg  til  skrifterne  i  nødens  og  trængslernes  stunder.  En- 
gang blev  jeg  vældig  vred  på  én,  som  havde  brudt  et 
vigtigt  løfte  til  mig.  I  flere  dage  var  jeg  fuld  af  foragt  og 
overvejede  at  hævne  mig.  Jeg  havde  det  forfærdeligt. 
Jeg  vidste,  at  det  var  forkert  ikke  at  tilgive,  men  jeg 
vidste  ikke,  hvordan  jeg  kunne  overvinde  disse  følel- 
ser. Til  sidst,  gik  jeg  i  min  fortvivlelse  ind  på  mit  væ- 
relse og  tog  Mormons  Bog  frem,  og  uden  egentlig  at 
ville  læse  i  den,  lod  jeg  den  åbne  sig  i  min  hånd.  Her- 
rens ord  fra  Mormon  3:15  syntes  at  springe  ud  imod 
mig:  „Hævnen  hører  mig  til." 

Jeg  så  i  løbet  af  et  øjeblik  det  hele  i  et  evigt  perspek- 
tiv. Jeg  blev  revset  og  ydmyget,  jeg  indså,  at  min  hold- 
ning var  forkert.  Samtidigt  bragte  skriftstedet  mig  lin- 
dring. Herren  kendte  mine  følelser!  Han  bekymrede 
sig  om  mig.  Det  var  nu  meget  lettere  at  bede  og  at 
glemme  mine  dårlige  følelser. 

At  forstå  ligesom  Herren 

Hvor  ofte  besvarer  Herren  ikke  vore  bønner  gennem 
skrifterne.  De  er  hans  røst,  som  minder  os  om  vore 
pagter  og  de  herlige  løfter  han  har  givet  os.  Da  jeg 
begyndte  at  studere  Lære  og  Pagter  og  den  Kostelige 


Perle,  opdagede  jeg,  at  den  inspiration,  jeg  modtog 
som  svar  på  mine  bønner,  ofte  kom  igennem  skrif- 
terne! 

Engang,  mens  jeg  ventede  vort  andet  barn,  sad  jeg, 
for  eksempel,  og  så  et  fjernsynsprogram,  som  blev 
præsenteret  af  en  berømt  videnskabsmand.  Program- 
met viste  den  vestlige  verdens  påvirkninger  på  visse 
fjerne  økul  turer.  I  slutningen  af  programmet  rettedes 
opmærksomheden  mod  noget  andet,  hvorefter  vi  i 
nogle  filmklip  så  byer  og  forarmede  folk  over  hele 
jorden.  Videnskabsmanden  anmodede  seerne  om  at 
overtale  deres  regeringer  til  at  indføre  fødselsbegræns- 
ning.  Hun  forudsagde  at  der  ville  ske  verdensom- 
spændende katastrofer,  hvis  ikke  befolkningstilvæk- 
sten blev  bragt  under  kontrol. 

Jeg  var  helt  i  vildrede;  Min  mand  og  jeg  var  ved  at 
bringe  endnu  et  barn  til  denne  verden!  Jeg  tryglede 
Herren  om  hjælp  til  at  forstå  dette,  på  hans  måde  -  i 
det  mindste  delvis  -  og  hjælpe  mig  til  at  vide  om  jeg 
adlød  hans  vilje.  Jeg  bad  i  nogen  tid,  og  endelig  følte 
jeg,  at  jeg  havde  overvundet  en  hindring.  Ordene  kom 
ved  den  stille  sagte  stemme:  „Du  hjælper  med  til  at 
opfylde  det  løfte,  som  blev  givet  Abraham,  at  hans 
sæd  ville  blive  talrigt  som  himlens  stjerner  og  sandet 
ved  havets  bred." 

Jeg  slog  op  på  Abraham  2:11  og  læste  Herrens  ord: 
„I  din  sæd  .  .  .  skal  alle  jordens  slægter  velsignes,  ja, 
med  evangeliets  ...  ja,  det  evige  livs  [velsignelser] . " 

I  Abraham  3:12-14  viser  Herren  patriarken  stjerner- 
ne på  himlen  og  siger,  „Jeg  vil  mangfoldiggøre  dig  og 
din  sæd  efter  dig  ligesom  disse." 

Da  jeg  så  kom  til  Lære  og  Pagter  132:31-32,  fandt  jeg 
det  uhyre  spændende,  at  Herren  dér  havde  omtalt  sit 
løfte  til  Abraham:  „Denne  forjættelse  er  også  din,  fordi 
du  er  af  Abrahams  sæd  ...  og  gennem  denne  lov  fort- 
sættes min  Faders  gerninger,  hvorigennem  han  forher- 
liger sig  selv. 

Gå  derfor  og  gør  Abrahams  gerninger,  underkast  dig 
min  lov,  og  du  skal  blive  frelst." 

Løftet  til  Abraham  var  beregnet  for  alle  vor  Faders 
børn!  Jeg  blev  mindet  om  den  pagt,  som  jeg  indgik  i 
dåben,  om  at  dele  evangeliet  med  andre.  Jeg  havde 
indgået  pagt  om  at  bære  mine  medmenneskers  byrder. 
Herren  forklarer  os  i  Lære  og  Pagter  104:17-18: 


„Thi  jorden  er  fuld,  og  der  er  nok,  ja,  i  overflod.  Jeg 
har  beredt  alle  ting  og  givet  menneskenes  børn  deres 
handlefrihed. 

Om  nogen  derfor  tager  af  den  overflod,  som  jeg  har 
beredt,  og  ikke  giver  sin  del  deraf  til  de  fattige  og 
trængende  efter  evangeliets  lov,  skal  han  opløfte  sine 
øjne  i  helvede  i  pine  sammen  med  de  ugudelige." 

At  holde  sig  selv  skyldfri 

Gennem  min  søgen  i  Mormons  Bog,  lærte  jeg  at 
værdsætte,  at  alle  Herrens  profeter  ønskede  at  forbere- 
de os  til  på  den  sidste  dag  at  stå  foran  Kristus  og  at 
blive  modtaget  af  Faderen.  Jeg  prøvede  at  opdrage  mig 
selv  i  mit  studium  af  Mormons  Bog  ved  at  læse  næste 
kapitel  ikke  senere  end  klokken  ti  den  følgende  morg- 
en. Nephis  og  Jakobs,  kong  Benjamins  og  Almas  lange 
taler  rørte  mig  dybt.  Jeg  følte  ofte  at  min  sjæl  var  i  op- 
rør. Det,  som  jeg  læste  i  kapitel  5,  om  at  vi  skulle  øve 
os  i  at  stå  foran  Herren  blev  helt  sikkert  forelagt  Alma! 
Alma  spørger  os: 

„Har  I  vandret  og  holdt  jer  ulastelige  for  Gud?  Der- 
som I  i  denne  stund  blev  kaldt  på  til  at  gå  på  den  an- 
den side,  kunne  I  da  sige  til  jer  selv,  at  I  har  været  til- 
strækkeligt ydmyge?  At  jeres  klæder  er  blevet  renset 
og  gjort  hvide  ved  Kristi  blod,  han,  som  skal  komme 
og  forløse  sit  folk  fra  deres  synder?"  (Alma  5:27). 

Mosiahs  sønners  oplevelser  gjorde  især  indtryk  på 
mig.  Hvor  var  det  dog  en  mægtig  kraft,  de  kom  i  be- 
siddelse af  ved  at  ofre  deres  liv  for  Herren  og  stræbe 
efter  at  bringe  evangeliet  til  deres  lamanitiske  brødre! 
For  første  gang  i  mit  liv  fastede  jeg  i  mit  ønske  om  at 
dele  evangeliet  med  andre  og  bad  om  vejledning  her- 
til. Jeg  vil  aldrig  glemme  den  dag,  da  varmemesteren  i 
vor  ejendom  sagde,  at  han  meget  gerne  ville  have  mere 
at  vide  om  kirken,  og  dengang  en  nabo  bankede  på 
min  dør  og  sagde,  „Jeg  har  bemærket,  at  jeres  familie 
går  i  kirke  om  søndagen.  Hvilken  kirke  går  I  til?" 

Mormons  Bog  gav  mig  et  stort  ønske  om  at  blive 
accepteret  af  Herren.  En  nat  blev  jeg  vækket  af  min 
nyfødte  datter.  Jeg  ammede  hende,  og  hun  faldt  kort 
efter  i  søvn  igen,  men  jeg  lå  vågen  i  den  stille  nat.  Jeg 
tænkte  på  ændringerne  i  mit  liv  og  de  mange  ting,  jeg 
stadig  burde  ændre  på.  Jeg  rettede  mine  tanker  mod 

Gud  og  bad,  medens  jeg  erindrede  den  lamanitiske 
konges  ord,  hvor  han  råbte,  „O,  Gud  ...  vil  du  da 
give  dig  tilkende  for  mig,  og  jeg  vil  aflægge  alle  mine 
synder  for  at  kende  dig  ..."  (Alma  22:18). 

Een  efter  een  viste  Herren  mig  mine  svagheder.  I  de 
tidlige  morgentimer  modtog  jeg  den  sødmefyldte  vis- 
hed, som  jeg  derpå  skrev  om  i  min  dagbog  og  mange 
gange  har  tænkt  på:  „Jeg  er  din  Fader.  Din  Fader!" 

Nu  ser  jeg  helt  anderledes  på  min  oplevelse  for  nog- 
le år  siden  i  indkøbscenteret.  Jeg  er  så  taknemmelig, 
fordi  jeg  dengang  forstod,  hvor  meget  jeg  behøvede  at 
søge  skrifterne.  Jeg  ville  ønske,  at  jeg  havde  været  for- 
beredt på  at  udveksle  kundskab  og  vidnesbyrd  med 
disse  unge  kvinder.  Jeg  indser,  hvor  meget  mere  jeg 


behøver  at  studere  og  blive  bedre  til  at  efterleve  de 
evangeliske  principper. 

For  to  år  siden  satte  jeg  mig  for  første  gang  i  mit  liv 
som  mål  at  læse  hele  det  Gamle  Testamente.  Jeg  havde 
overhovedet  ikke  ventet  at  finde  et  så  smukt  løfte  fra 
Herren,  som  det  jeg  fandt  i  Jeremias  29:13:  „Leder  I 
efter  mig,  skal  I  finde  mig;  såfremt  I  søger  mig  af  hele 
eders  hjerte  ..." 

Den,  der  leder,  skal  i  høj  grad  anvende  skrifterne, 
som  fører  os  til  det  evige  liv.  □ 


Christy  Williams  og  hendes  mand,  Brian,  underviser  i  søndagsskolens 
seniorklasse  i  Newport  Ward  i  Renton,  Washingtons  nordlige  stav. 


MED  HOVEDET 
FULD  AF  SKRIFTSTEDER 


Nogle  morsomme  måder  at  huske  skriftsteder  på 


Eftersom  de  skriftsteder,  jeg  har  lært  udenad, 
har  opløftet  min  ånd  og  hjulpet  mig  med  at 
overvinde  fristelser,  kunne  jeg  tænke  mig  at 
hjælpe  mine  børn  med  at  lære  sig  nogle  passager,  som 
kan  give  dem  styrke,  når  de  har  det  svært.  I  det  følg- 
ende finder  I  nogle  morsomme  huskeregler,  som  min 
familie  har  fundet  virkningsfulde: 

1.  Skriv  på  et  kort  det  første  bogstav  af  hvert  ord  i  et 
skriftsted  eller  en  trosartikel.  Peg  på  hvert  bogstav, 
mens  du  siger  det  tilsvarende  ord. 

Gentag  verset  nogle  få  gange  og  lad  børnene  sige 
det,  de  er  i  stand  til.  Inden  længe,  vil  de  ikke  længere 
have  behov  for  kortet. 

2.  Del  skriftstedet  op  i  korte  sætninger.  Sig  hver  sæt- 
ning højt.  Begynd  med  de  sidste  og  slut  med  de  første 
i  skriftstedet.  Når  vi  for  eksempel  skal  lære  Alma  37:35 
siges  den  sidste  sætning:  „at  holde  Guds  bud"  flere 
gange.  Lad  så  børnene  gentage  den.  Gør  ligesådan 
med:  „ja,  lær  i  din  ungdom  at  holde  Guds  bud."  Når 
børnene  så  har  lært  disse  to  sætninger,  siges  den  første 
sætning:  „O,  min  søn,  husk  at  lære  visdom  i  din  ung- 
dom;" hvorefter  hele  verset  gentages. 

3.  Skriv  skriftstedet  på  en  seddel,  klip  den  ud  i 
strimler  enten  med  enkelte  ord  eller  sætninger.  Sig 
verset  nogle  få  gange  og  giv  så  hvert  barn,  som  har 

lært  at  læse,  et  sæt  strimler  og  se  så,  hvem  der  hurtigst 
kan  samle  disse  i  den  rigtige  orden. 

4.  Skriv  skriftstedet,  som  skal  huskes,  på  et  stort  ark 
papir.  Læs  det  op  flere  gange,  og  dæk  så  nogle  ord  til. 
Gentag  verset,  og  dæk  flere  ord  for  hver  gang,  indtil 
hele  arket  er  dækket.  I  kan  også  skrive  skriftstedet  på 
en  tavle  med  kridt  og  slette  ord  og  sætninger  efter- 
hånden som  børnene  lærer  skriftstedet. 

5.  Syng  ordene  i  et  skriftsted  på  en  kendt  og  passen- 
de melodi. 

6.  Læs  skriftstedet  i  kor.  Del  børnene  op  i  to  grupper 
og  lad  dem  skiftevis  sige  ordene  eller  sætningerne. 

Vær  kreativ;  prøv  forskellige  teknikker  for  at  se  hvil- 
ke, der  virker  bedst  i  din  familie.  Husk,  at  børn  er  i 
stand  til  at  forstå  og  at  lære  skriftsteder  i  en  langt 
tidligere  alder  end  vi  forventer  det,  så  lad  selv  de  helt 
små  deltage  i  disse  aktiviteter.  Forklar  de  svære  ord  og 
sætninger.  Ros  børnene  ofte  -  kritisér  aldrig  deres  ind- 
sats. 

Forældre,  som  hjælper  deres  børn  til  at  holde  af 
skrifterne,  skænker  børnene  den  største  gave  til  gavn 
for  deres  evige  lykke.  Som  Paulus  sagde  til  Timoteus: 
„Og  du  kender  fra  barndommen  af  de  hellige  skrifter, 
som  kan  gøre  dig  viis  til  frelse  ved  troen  på  Kristus 
Jesus."  (2  Tim.  3:15).  Tom  Rose,  Sandy,  Utah 


ISÆR  FOR  UNGE 


BESLUTNINGEN  OM  AT  BESLUTTE  SIG 


En  forpligtelse  er  et  løfte  eller  en  pagt.  Man  kan  for- 
pligte sig  overfor  Herren,  et  andet  menneske  eller  sig 
selv.  Overholdelsen  af  forpligtelser  er  et  af  de  sikreste 


tegn  på  retskaffenhed,  og  det  er  en  nødvendighed  for 
både  åndelig  og  verdslig  succes.  Alligevel  kan  det  som- 
me tider  være  svært  at  overholde  sine  forpligtelser  i  en 

Carolyne  DeVries 


Dlandt  de  mange 
velsignelser,  vor  Fader  i 
Himlen  har  givet  os,  er 
vor  frihed  til  at  træffe 
beslutninger.  Vi  har  magt 
til  at  beherske  os,  men 
selvbeherskelse  kræver 
forpligtelse. 


verden,  hvor  man  konstant  udsættes  for  fristelser.  Hvis 
vi  forstår  hvordan  man  påtager  sig  forpligtelser  og 
hvordan  man  overholder  dem,  kan  vi  bedre  modstå  fri- 
stelser og  vise  både  børn  og  voksne  de  rette  principper. 
En  af  måderne,  dette  kan  gøres  på,  er  at  beslutte  sig 
til,  hvordan  man  vil  reagere  i  en  given  situation,  inden 
den  opstår.  Tænk  over  følgende  to  historier: 

1.  Tilfælde 

Efter  studentereksamen  begyndte  Maria  at  arbejde 
som  sekretær  i  et  stort  firma.  Hun  var  den  eneste  sidste 
dages  hellig  blandt  de  ansatte  på  kontoret.  Længe  før 
nytår  talte  alle  på  kontoret  om  nytårsselskabet.  Det  var 
tradition,  at  kontoret  lukkede  tidligt  nytårsaftensdag 
og  afholdt  en  vild  fest  til  langt  ud  på  natten. 

Maria  var  bekymret  ved  tanken  om  denne  fest,  læn- 
ge før  den  indtraf.  Hun  brød  sig  ikke  om,  at  de  andre 
skulle  tro  at  hun  ikke  havde  lyst  til  at  feste  sammen 
med  dem,  men  sådanne  fester  var  ikke  i  overensstem- 
melse med  hendes  kirkes  standarder.  Hun  tænkte  på  at 
melde  sig  syg  den  3 1 .  december,  men  hun  ville  heller 
ikke  overholde  sin  kirkes  standarder,  hvis  hun  var  uær- 
lig. Hun  besluttede  sig  i  stedet  til  nøje  at  holde  øje  med 
uret.  Når  klokken  nærmede  sig  den  tid,  hvor  kontoret 
ville  lukke,  ville  hun  stilfærdigt  rydde  sit  skrivebord, 
samle  sine  ting  sammen  og  gå,  før  nogen  bemærkede 
noget. 

Men  da  tiden  nærmede  sig,  begyndte  de  andre  på 
kontoret  at  samle  deres  ting  sammen,  før  Maria  kunne 
gennemføre  sin  plan,  og  pludselig  var  hun  midt  i  sel- 
skabelighederne. 

Hun  lagde  så  en  anden  plan.  Hun  ville  holde  sig  ude 
i  siden.  Når  selskabet  var  godt  i  gang,  ville  hun  gå, 
uden  at  nogen  lagde  mærke  til  det.  Men  det  varede 
ikke  længe,  før  hun  var  omringet  af  en  flok  arbejds- 
kammerater som  lokkede  og  fristede: 

„Du  kan  da  bare  tage  en  enkelt  drink." 

„Ingen  får  noget  at  vide  om  det." 

„Ingen  bør  gå  et  helt  liv  igennem  uden  nogenside  at 
have  smagt  en  drink." 

Hendes  afslag  og  undskyldninger  var  forgæves.  Det 
blev  mere  og  mere  frustrerende,  og  Maria  tænkte:  „Jeg 
får  denne  drink  og  så  stikker  jeg  af." 

Hun  tog  glasset,  men  kunne  ikke  få  sig  selv  til  at  drik- 
ke det.  Hun  huskede,  hvordan  hendes  primarylærer 
havde  lært  hende  om  visdomsordet  for  nogle  år  siden. 
Fra  det  øjeblik  var  prøvelsen  ovre.  Hun  gav  en  anden 

sit  glas,  og  sagde  fast  og  bestemt:  „Nej.  Jeg  drikker 
det  ikke.  Jeg  har  aldrig  drukket  og  jeg  har  heller  ikke  i 
sinde  at  begynde  på  det  i  dag."  Maria  masede  sig  vej 
gennem  mængden,  tog  sin  frakke  og  gik. 

Selv  om  Maria  måske  ikke  var  klar  over  det,  så  havde 
hun  truffet  sin  beslutning,  om  at  afvise  denne  drink,  i 
sin  primaryklasse  flere  år  før.  Hun  havde  stået  i  en  end- 
nu bedre  situation,  hvis  hun  for  længe  siden  havde 
forestillet  sig,  hvad  hun  ville  gøre  i  en  sådan  situation. 
Så  ville  hun  aldrig  have  oplevet  denne  ubeslutsomhed 
-  for  så  havde  hun  vidst,  at  hun  allerede  have  truffet 
beslutningen. 

2.  Tilfælde 

Den  anden  historie  handler  om  en  dygtig  pige,  som 
gik  i  gymnasiet.  Hun  hed  Joan.  Joan  blev  beundret  af 
sine  venner.  Hun  havde  fået  et  stipendium  til  et  kendt 
universitet  langt  fra  sit  hjem.  Da  Joan  kom  hjem  til  jul 


LJet  kan  somme 
tider  være  svært  at 
overholde  sine  forpligtelser 
i  en  verden,  hvor  man 
konstant  udsættes  for 
fristelser. 


det  første  år,  blev  hendes  venner  lidt  bekymrede  for 
hende.  Da  de  spurgte  hende,  hvordan  hun  kunne  kla- 
re at  holde  sine  standarder  blandt  så  mange,  der  ikke 
havde  samme  standarder  som  hun,  svarede  hun:  „Jeg 
sagde  gerne,  at  jeg  ikke  røg  og  drak,  fordi  min  kirke 
havde  lært  mig  ikke  at  gøre  det.  Til  sidst  blev  jeg  træt  af 
alle  de  forklaringer.  Nu  tager  jeg  imod  drinken,  uden  at 
drikke  den.  Jeg  går  bare  rundt  med  den  i  hånden  og  til 
sidst  hælder  jeg  den  ud  et  eller  andet  sted." 

Det  er  ikke  så  svært  at  gætte  enden  på  den  historie. 
Det  varede  ikke  længe,  før  Joan  forlod  kirken.  Hun 
havde  ikke  i  forvejen  besluttet  sig,  til  hvordan  hun  ville 
reagere  under  pres,  og  derfor  måtte  hun  fortsat  træffe 
sine  beslutninger  i  hvert  enkelt  tilfælde.  Desværre  var 
omgivelsernes  stadige  indflydelse  og  presset  mere  end 
hun  kunne  klare. 

Hvis  man  øver  sig  i  at  reagere  på  fristelser,  før  de 
kommer,  ifører  man  sig  en  rustning.  Den  yder  beskyt- 
telse i  form  af  selvtillid.  Det  letter  ubehaget  ved  at  skul- 
le beslutte  sig,  mens  man  er  under  pres.  En  retfærdig 
forpligtelse,  som  er  indgået  måneder  eller  år  før,  er  den 
eneste  acceptable  løsning  i  beslutningsøjeblikket.  Vi 
reducerer  fristelsens  kraft,  hvis  vi  har  forpligtet  os  over- 
for det  retfærdige.  Hvilken  slags  forpligtelser  virker  på 
denne  måde?  Svaret  er  -  dem  alle!  Især  dem  der  vedrø- 
rer evig  frelse  -  såsom  at  studere  skrifterne,  udføre  sine 
opgaver  i  kirken,  højne  præstedømmet,  være  ærlig  i  sit 
skolearbejde,  efterleve  visdomsordet,  udvise  barmhjer- 
tighed og  være  kyske. 

Hvis  vi  i  forvejen  har  besluttet  os,  til  hvordan  vi  vil 
reagere  i  forskellige  situationer,  vil  det  også  være  en 
hjælp  for  os  på  andre  områder  i  livet,  såsom  at  nå  sine 
mål,  blive  mere  professionel  i  sine  forberedelser  eller 
forberede  sig  til  at  blive  gode  forældre. 

Nogle  af  dem,  der  forpligter  sig  overfor  sig  selv,  har 
opdaget,  at  det  er  en  hjælp  at  skrive  ned,  fortælle  det 
til  en  nær  ven  eller  den  man  holder  af.  Selv  om  man 
kun  i  tankerne  har  forpligtet  sig,  må  det  være  oprigtigt 
og  bindende.  I  visse  tilfælde  kan  forpligtelsen  indgås 
med  vor  Fader  i  Himlen  i  ydmyg  bøn. 

Blandt  de  mange  velsignelser,  som  vor  Fader  i  Him- 
len har  givet  os,  er  vor  frihed  til  at  træffe  beslutninger. 
Vi  har  magt  til  at  beherske  os,  men  selvbeherskelse 
kræver  forpligtelse.  Når  vi  forpligter  os,  før  beslut- 
ningsøjeblikket indtræffer  og  bestemmer,  hvordan  vi 
vil  overholde  disse  forpligtelser,  vil  vi  lettere  kunne  hol- 
de ud  til  enden  og  opnå  evigt  liv  (se  2  Nephi  31 .14-16, 
19-20).  □ 

Uanset  hvor  sidste  dages  hellige 
bor  og  under  hvilke  forhold, 
så  skal  de  unge  mænd  træffe 
den  samme  store  beslutning  om,  hvor- 
vidt de  skal  tage  imod  en  missionskald- 
else.  For  mange  af  dem  er  det  simpelt- 
hen et  ja.  Andre  er  måske  ikke  så  sikre, 
men  de  vejledes  i  deres  ønske  om  at  tje- 
ne Herren  og  følge  Brødrenes  råd  om 
at  alle  værdige  unge  mænd  bør  udføre 
en  mission.  Der  er  dog  nogle  som  har 
de  samme  ønsker,  men  som  udsættes 
for  udfordringen  til  at  færdiggøre  deres 
uddannelse,  aftjene  deres  værnepligt, 
arbejde  eller  som  tilfældet  er  med  de 
unge  mænd,  denne  artikel  handler  om, 
om  de  skal  fortsætte  indenfor  den 
sportsgren,  de  elsker.  Det  kan  virke 
som  en  kedelig  undskyldning,  at  man 
skal  fortsætte  indenfor  sporten,  men 
for  nogle  unge  mænd  i  USA  kan  pro- 
fessionel sport,  eller  særlige  evner  i  den 
retning,  føre  til  stipendier,  og  endda  til 
en  professionel  karriere.  De  unge  sidste 
dages  hellige,  der  her  er  tale  om,  skulle 
træffe  deres  beslutning  om  hvorvidt  de 


vil  tage  imod  en  missionskaldelse  eller 
fortsætte  med  at  spille  på  skolens  ba- 
sketballhold. 

Luften  i  sportshallen  var  tung  og  der 
lugtede  stærkt  af  gummisko,  basketbol- 
de  og  sved.  I  en  krog  stod  nogle  unge 
mænd  og  varmede  op.  En  af  dem  råb- 
te: „Påsame  la  pelotaV 

De  andre  spillere  svarede  i  kor: 
„Påsame  la  pelotaV 

„Kelly  -  hvad  betyder  det?" 

„Send  bolden  hen  til  mig,"  svarede 
Kelly.  Lad  os  nu  prøve  det  her:  ,a  la 
izquierda',  det  betyder  ,til  venstre'. 

,A  la  izquierda!' svarede  de  andre. 

På  den  måde  øver  basketballspillerne 
sig  fortsat  i  spansk  under  træningen  til 
en  kamp.  Dette  her  foregik  på  New 
Mexico  universitetet,  hvor  Lobos  ba- 
sketballhold trænede  til  en  kamp  mod 
Brigham  Young  universitetet  (BYU).  Lo- 
bos  holdmedlemmer  fik  et  lynkursus  i 
spansk  af  deres  holdkammerat,  Kelly 
Graves,  som  havde  været  på  mission  i 
Santiago,  Chile.  Mange  afspillerne  på 
BYUs  hold  har  været  på  mission  i 

spansktalende  lande,  og  de  prøver  somme  tider  at 
forvirre  deres  modspillere  ved  at  tale  spansk  til  hinan- 
den under  kampene. 

„De  BYU  spillere  kan  ikke  narre  mig,"  sagde  Kelly, 
„jeg  har  også  været  på  mission  i  et  spansktalende 
land.  Vi  øver  os  i  spanske  gloser,  mens  vi  varmer  op." 

Keith  Chapman  spiller  på  Utah  universitets  hold,  og 
han  har  været  på  mission  i  Frankfurt.  Keith  lærte  på 
sin  mission  at  sætte  tingene  i  et  evigt  perspektiv.  „Før 
min  mission  var  basketball  hele  mit  liv.  Nu  ved  jeg,  at 
der  er  noget  der  er  vigtigere,  som  for  eksempel  at  hol- 
de sig  værdig  og  se  længere  ind  i  evighederne  end  til 
den  næste  kamp." 

Lige  fra  Reid  Newey,  fra  Roy  i  Utah,  var  seks  år,  har 
han  drømt  om  at  spille  basketball.  Han  spillede  på  et 
klubhold  og  på  kirkens  hold  som  dreng  og  ung  mand. 
Han  så  kampe  i  tv  og  overværede  basketballkampe 
sammen  med  sin  far.  Det  eneste  han  ønskede  sig  i 
livet  var  at  spille  basketball. 

Det  første  år  Reid  gik  på  Utah  universitetet,  havde 
han  den  ære  at  blive  udvalgt  til  at  spille  på  førsteårs 
studenternes  landshold.  Han  blev  en  betydelig  støtte 
for  basketballsporten  på  dette  universitet.  Året  efter 
ville  han  have  været  en  af  de  førende  spillere.  Men 
der  var  også  andet,  som  påvirkede  hans  iiv.  „Jeg  læ- 
ste Mormons  Bog  fra  ende  til  anden,  det  første  år  jeg 
gik  på  universitetet,"  sagde  Reid.  „Og jeg  fik  virkelig 
et  stort  vidnesbyrd  om  bogen.  Jeg  elsker  den.  Jeg 
skyndte  mig  hjem  fra  træning,  bare  for  at  læse  i  den, 
for  jeg  holdt  så  meget  af  den.  Fra  den  tid  fik  jeg  helt 
andre  følelser.  Jeg  fastede  og  bad  en  masse,  og  jeg  fik 
en  personlig  åbenbaring  om  at  jeg  skulle  på  mission." 

Reid  fik  en  fantastisk  oplevelse  på  sin  mission,  som 
gjorde,  at  det  var  det  hele  værd.  „Vi  mødte  en  pensi- 
oneret oberst.  Han  var  bare  alle  tiders.  Han  blev  døbt 
ugen  før  jeg  rejste  hjem.  Han  kørte  mig  til  lufthavnen 
da  jeg  skulle  hjem,  og  vi  fik  mulighed  for  at  være  sam- 
men før  jeg  rejste.  Under  vores  samtale  så  han  på  mig 
og  sagde:  ,Tak  fordi  du  kom,  ældste  Newey.'  Jeg  var 


ikke  helt  klart  over  hvad  han  mente.  Men  han  tog  min 
arm  og  sagde:  Jeg  mener,  tak  fordi  du  rejste  på  mis- 
sion.' Det  var  det  største  øjeblik  i  mit  liv.  Det  rørte  mig 
virkelig,  og  jeg  kan  ikke  holde  ud  at  tænke  på,  hvor- 
dan jeg  havde  haft  det,  hvis  jeg  ikke  havde  fået  den 
oplevelse." 

Reid  har  endnu  et  råd.  „Nu  er  jeg  basketballspiller, 
men  enhver  har  noget,  som  kan  stå  dem  i  vejen  for  at 
tage  på  mission.  Enhver  kan  komme  i  tanke  om  noget, 
som  afholder  dem  fra  at  tage  afsted.  Men  jeg  ved,  at 
der  ikke  findes  noget,  som  er  værd  at  blive  hjemme 
for.  Mit  råd  er,  bring  orden  i  jeres  liv  og  tag  af  sted, 
uanset  hvad  det  kræver." 

I  kan  tale  med  enhver  af  spillerne  på  universitetets 
basketballhold,  som  gav  sig  tid  til  at  udføre  en  mission, 
og  de  vii  alle  sige  det  samme.  Tag  afsted!  Der  er  ikke 
en  eneste,  der  har  fortrudt  at  de  tjente  Herren. 

„Beslutningen  om  at  tage  på  mission  var  den  største 
jeg  har  truffet  i  mit  liv,"  siger  stjernen  på  BYUs  basket- 

ballhold,  Mike  Smith.  „Jeg  besluttede  mig  til  at  tage  på 
mission  for  mange  år  siden.  Jeg  traf  beslutningen  før 
jeg  kunne  påvirkes  af  andet." 

Og  påvirkningen  kom  virkelig.  Mike  blev  betragtet 
som  en  af  de  bedste  spillere,  der  er  udgået  fra  nogen 
skole  i  Californien,  og  mange  store  universiteter  øn- 
skede at  han  ville  indskrive  sig  hos  dem.  Mike  valgte 
BYU,  og  han  startede  det  først  år  med  at  spille  med  i 
27  af  31  kampe.  Men  det  rørte  ham  overhovedet  ikke 
at  han  skulle  forlade  sin  sportskarriere  i  et  par  år. 

Der  var  imidlertid  nogle  som  ikke  forstod  ham.  Især 
en  mand  fra  Mikes  hjemby,  der  havde  været  hans  fan 
gennem  længere  tid.  Han  forstod  ikke,  hvorfor  Mike 
ville  sætte  sin  karriere  på  spil  for  at  tage  på  mission. 
Mike  skrev  fra  sin  mission  til  vennen,  der  ikke  var 
medlem  af  kirken,  og  bar  sit  vidnesbyrd  om  at  evange- 
liet og  Mormons  Bog  er  sande  og  at  kirkens  profet  er 
en  Guds  profet.  Mike  fortalte  ham  også,  at  han  syntes 
at  det  var  et  privilegium  og  ikke  et  offer  at  tjene  Her- 
ren. Hans  ven  blev  så  berørt  af  Mikes  vidnesbyrd,  at 
han  viste  en  lokal,  katolsk  præst  brevet.  Denne  præst 
var  tilfældigvis  også  interesseret  i  Mikes  basketball 
karriere.  Præsten  læste  så  brevet  til  hverdagsmessen  i 
en  hel  uge,  hvor  han  sagde,  at  dette  var  et  eksempel 
på  en  ung  mand  som  gjorde  alt,  hvad  han  kunne  for 
at  tjene  Herren. 

„Intet,  af  det  der  sker  på  en  basketballbane,  kan 
sammenlignes  med  oplevelserne  på  en  mission,"  for- 
klarer Mike.  „De  følelser,  du  opnår  i  basketball,  er  kun 
begrænsede  og  så  midlertidige.  Du  kan  score  et  vin- 
derskud og  dine  fans  vil  elske  dig,  men  i  den  næste 
kamp  kan  du  være  uheldig  og  ikke  have  kontrol  over 
bolden,  og  så  er  det  sket  med  de  dejlige  følelser.  Men 
de  følelser,  du  oplever  på  en  mission,  hvor  Ånden 
rører  dit  hjerte,  dem  vil  du  aldrig  glemme." 

Brian  Taylor,  en  spiller  på  BYUs  basketballhold,  har 
være  på  mission  i  Sevilla  i  Spanien,  og  han  vil  aldrig 
glemme  eller  fortryde  sin  beslutning  om  at  tage  på 
mission.  „Jeg  fik  den  store  mulighed  at  være  med  til 


at  åbne  en  mission  på  De  kanariske  Øer.  Jeg  følte  mig 
som  apostlen  Paulus.  Når  vi  kom  gående  ned  ad  gad- 
en, kunne  folk  spørge:  ,Hvad  bestiller  I  unge  mænd 
her  -  i  hvid  skjorte  og  slips?  Hvorfor  er  I  ikke  ved  stran- 
den i  badebukser?'  Når  vi  fortalte  dem  hvad  vi  bestilte, 
blev  de  imponeret,  og  de  lyttede  til  os,  somme  tider 
1 50  mennesker  ad  gangen.  Vi  viste  film  som  Den  før- 
ste åbenbaring  og  Familier  er  evige.  Vi  projekterede 
dem  op  på  husgavlene,  så  hele  byen  kunne  se  dem. 
Derpå  kunne  vi  bære  vore  vidnesbyrd  og  folk  græd." 

Brian  smilede  og  rystede  på  hovedet  ved  erindrin- 
gen: „Der  er  ingen  sammenligning  mellem  det  og  at 
spille  basketball.  Du  kan  vinde  en  kamp  for  dit  hold  og 
føle  dig  alle  tiders,  men  denne  følelse  varer  kun  kort. 
Men  nu,  hvor  jeg  fortæller  om  mine  oplevelser  på  De 
kanariske  Øer,  hvor  jeg  bar  vidnesbyrd  for  så  mange 
mennesker,  føler  jeg  den  samme  glæde  igen,  som  jeg 
følte  dengang.  Man  føler  kun  godt  ved  det,  og  denne 
følelse  vil  aldrig  forlade  dig.  Det  er  en  evig  følelse." 

nogen  sinde  i  dit  liv." 

Missionær  Mike  Smith  rager  op  over  en  undersøgerfamilie  i 
Argentina.  2.  Brian  Taylor,  fra  Sevilla  missionen  i  Spanien,  nyder 
den  piges  danseopvisning,  hvis  forældre  han  underviste  og 
døbte,  3.  Steve  Schreiner  står  sammen  med  et  japansk  medlem 
foran  Tokyo  templet.  Ingen  af  disse  unge  mænd  ville  undvære 
deres  missionæroplevelser  for  noget  i  livet. 


Mike  Johnson  fra  Utah  universitetets  hold  har  ba- 
sketball i  blodet.  Hans  far  og  hans  onkler  har  spillet 
for  samme  universitet,  og  Mike  ønsker  at  følge  i  deres 
fodspor. 

Men  en  mission  kom  først.  Han  rejste  til  Leeds  i 
England  direkte  efter  sin  studentereksamen,  uden  at 
vide  om  nogen  af  universiteternes  basketballhold  var 
interesseret  i  at  kontakte  ham,  når  han  kom  hjem  to  år 
senere. 

„Jeg  ønskede  at  rejse  på  mission,"  sagde  Mike.  „Jeg 
ønsker  at  kunne  sige:  Jeg  har  gjort  som  jeg  blev  bedt 
om,  og  hvis  jeg  nu  har  brug  for  min  himmelske  Faders 
hjælp,  så  kan  jeg  bede  til  ham,  i  bevidstheden  om  at 
jeg  har  fulgt  hans  befaling." 

Mike  har  talt  til  adskillige  unge  mænd,  som  skulle  af- 
sted på  mission.  Han  har  opfordret  dem  til  at  arbejde 
flittigt  og  trofast.  Så  fortæller  han  dem,  hvad  han  har 
lært:  „Hvis  du  tager  på  mission,  vil  alting  gå  godt  for 
dig,  når  du  kommer  hjem." 

Disse  sportsmænd  vil,  såvel  som  andre  missionærer, 
hurtigt  lære,  at  andre  senere  vil  høste  nogle  af  deres 
arbejdes  frugter.  Alan  Astle,  som  spiller  for  BYU, 
har  haft  en  sådan  oplevelse.  Da  han  gik  sammen  med 
sin  kammerat  og  bankede  på  døre  i  England,  førte  de 
en  optegnelse  over  alle  de  døre  de  bankede  på.  „Jeg 
husker  at  vi  adskillige  gange  forsøgte  at  besøge  en 
dame,  som  altid  havde  for  travlt  til  at  tale  med  os,  men 
jeg  synes  at  hun  havde  gode  udsigter.  I  vores 
bog  skrev  jeg  ved  siden  af  hendes  navn:  ,Gode  ud- 
sigter.' 

Omkring  4  måneder  senere  fik  jeg  et  brev  fra  denne 
dame,  som  takkede  mig  på  utallige  måder,  fordi  jeg 
skrev  dette  ved  siden  af  hendes  navn.  De  nye  mis- 
sionærer i  området  så  hvad  jeg  havde  skrevet,  de  tog 
hen  og  besøgte  hende,  og  hun  blev  døbt.  Hun  har 
siden  bragt  5-6  andre  ind  i  kirken." 

Jon  Hansen,  der  studerer  ved  Utah  universitetet, 
kom  hjem  fra  sin  mission  i  Geneve,  Schweiz,  kun  seks 
uger  før  skoleårets  begyndelse.  Han  havde  på  en  må- 


de nydt  at  holde  en  pause  fra  at  spille  basketball.  „Det 
eneste  man  koncentrerer  sig  om  på  en  mission  er  ån- 
delige ting,  tjenesteydelser  og  at  forkynde  evangeli- 
et," sagde  Jon.  „En  mission  er  helt  anderledes.  Det  er 
vanskeligere  at  komme  hjem  end  at  tage  afsted.  Når 
man  kommer  hjem,  skal  man  virkelig  arbejde  for  at 
holde  sig  lige  så  nær  Herren,  som  da  man  var  på  mis- 
sion." 

Tom  Gneiting,  en  af  BYUs  4.  års  basketballspillere 
sidste  år,  sagde  at  hjemvendte  missionærer  har  nogle 
fordele.  „De  er  dygtigere,  de  ved  mere  om  spillet  og 
hvad  det  handler  om.  De  er  ikke  så  følsomme,  som 
når  man  kun  er  atten  år.  De  er  roligere  i  deres  spil." 

Brent  Stephenson  fra  BYU  tilføjede:  „Det  er  også  en 
hjælp  at  være  tålmodig.  En  hel  del  af  spillet  går  ud  på 
at  være  tålmodig  og  gøre  det  rette  i  det  rette  øjeblik. 
Jeg  tror,  at  den  modenhed  vi  opnår  på  en  mission,  er 
en  hjælp  for  os." 

Det  er  tilsyneladende  hårdt  at  udføre  en  mission  og 
fortsætte  indenfor  sporten.  Danny  Conway  fra  Utah 
universitetet  har  opdaget,  at  hans  mission  hjalp  ham 
til  at  se,  hvordan  han  kunne  spille  bedre.  „Hvis  du  øn- 
sker dig  noget,  så  må  du  virkelig  hellige  dig  opgaven 
og  ofre  dig.  Hvis  jeg  er  god,  så  er  det  fordi  jeg  har  ar- 
bejdet ihærdigt  og  ofret  mig  for  sagen.  Jeg  har  aldrig 
hørt  til  dem  der  kan  spille  godt,  uden  at  gøre  mig  en 
anstrengelse  for  det." 

Brian  Tayior  siger  samstemmende:  „Når  du  har  væ- 
ret på  mission  har  du  fået  selvtillid,  så  du  ved  at  du 
kan  klare  det.  Du  ved,  at  du  kan  gøre  alt,  fordi  du  har 
udrettet  det  hårdeste  nogen  sinde  i  dit  liv." 

Skønt  disse  unge  mænd  elskede  at  spille  basketball, 
så  var  der  ingen  af  dem  der  elskede  deres  basketball 
mere  end  kirken  og  deres  mission. 

Jon  Judkins,  fra  Utah  universitetet,  sammenfattede 
hvad  gruppen  mente:  „Jeg  tror  ikke,  at  jeg  kan  gøre 
noget  som  helst  indenfor  basketball,  som  kan  give  mig 
den  lykke  og  glæde,  som  man  får  ved  at  se  folk  til- 
slutte sig  kirken  og  fuldstændigt  ændre  levevis."  □ 

